Tips Menjadikan Majlis Keraian Seronok dan Sihat

Anda boleh makan secara sihat dan kekal aktif secara fizikal semasa parti dan acara yang menyeronokkan. Majlis keraian sosial yang hebat mudah dianjurkan apabila makanan lazat dan sihat dari semua kumpulan makanan dihidangkan dalam persekitaran yang aktif menyeronokkan. Apa yang paling penting adalah fokus untuk menikmati majlis bersama kawan dan keluarga.

Tips mengadakan majlis keraian yang sihat

Sediakan makanan supaya kelihatan seperti suasana berpesta

Potong sayur-sayuran ke dalam bentuk baru, hiasi piring dengan buah-buahan yang menarik dan berwarna-warni, atau taburkan hirisan kacang badam atau daun bawang untuk memeriahkan hidangan yang kelihatan biasa.

Hidangkan minuman penghilang dahaga yang menyenangkan

Buat ais kiub yang menyeronokkan dari 100% jus atau tambah hirisan buah untuk membuat air kelihatan lebih menarik. Sediakan “float” dengan menambah serbat buah ke air berkarbonat (seltzer)

Pastikan setiap bahagian keraian melibatkan pergerakan

Menjadi aktif secara fizikal akan membuatkan semua orang merasa segar. Menari, bergerak, bermain permainan yang aktif, menggoyangkan badan, dan ketawa menambah keseronokan dalam mana-mana majlis keraian. Berjalanlah secara berkumpulan di sekitar kawasan kejiranan selepas makan, tanpa terus berbaring di sofa!

Promosikan tabiat yang sihat supaya menjadi ikutan anak-anak

Orang dewasa perlu menunjukkan contoh yang baik sejak awal lagi untuk anak-anak. Perlu diingat bahawa kanak-kanak cenderung mengikuti apa yang orang dewasa di sekeliling mereka lakukan – walaupun semasa di parti.

Membeli belah secara bijak untuk makan secara bijak

Jimatkan wang dengan menghidangkan makanan yang sesuai dengan bajet anda. Beli produk yang sedang dalam musimnya kerana kosnya kurang dan rasanya lebih baik. Rancang terlebih dahulu dan beli makanan dalam jualan murah.

Cuba beberapa resepi yang lebih sihat

Cari cara untuk mengurangkan gula, garam dan lemak semasa anda menyediakan resepi percutian kegemaran anda. Hidangkan buah-buahan yang manis bukannya makanan pencuci mulut yang banyak, dan cuba gunakan herba segar atau kering sebagai penambah perisa dalam hidangan anda.

Permudahkan segalanya

Jemput orang lain untuk turut menyertai dengan menyumbangkan mana-mana hidangan, membantu dengan aktiviti pembersihan, atau memastikan anak-anak anda kekal aktif dan bergerak. Ingatlah bahawa anda ingin menjadi sihat dan bahagia dan fokus ke arahnya – jangan tertekan!

Makanan yang paling sihat untuk parti

Bruschetta

Ia adalah salah satu makanan parti yang paling mudah untuk disediakan: Letakkan dengan campuran tomato, minyak zaitun, bawang putih dan basil di atas roti Itali – dan hasilnya – bruschetta anda sudah siap! Dan walaupun sekeping roti tersebut tidak menghasilkan banyak nilai pemakanan, percampuran tomato dan minyak zaitun menunjukkan nilai pemakanan yang tertinggi untuk pencegahan penyakit. Tomato mengandungi lycopene, antioksidan yang kuat untuk mencegah kanser dan penyakit jantung.

Salmon Salai di atas Roti Bakar

Dalam satu perkataan: omega-3. Asid lemak penting ini hanya terdapat dalam beberapa makanan, dan salmon adalah salah satu sumber yang sangat kaya dengan Omega-3. Ia membantu mengekalkan tekanan darah, mengekalkan paras kolesterol yang sihat, menghindari penyakit jantung, dan jika itu tidak mencukupi, ia memberikan anda kulit yang sihat dan bersinar.

Salsa

Sekiranya anda mempunyai beberapa pilihan untuk sos celup, salsa ini pasti sentiasa menjadi pilihan utama anda. Gracias Mexico, kerana menyumbangkan makanan jejari yang sangat lazat ini sebagai makanan koktel ke seluruh dunia, dan memberikan pilihan yang sihat untuk mereka yang sangat mementingkan kiraan kalori. Bahan-bahan utama dalam Salsa – tomato, lada, dan jus limau – semuanya mengandungi vitamin A dan C, sarat dengan serat, dan kalori rendah.

Guacamole

Avokado memainkan peranan utama dalam guacamole, itulah sebabnya ia kaya dengan lemak yang sihat dan nutrien berharga seperti beta-sitosterol, sterol tumbuhan semulajadi yang boleh mengurangkan tahap kolesterol jahat anda.

Koktel Udang

Kaya dengan protein dan rendah dalam lemak dan kalori, krustasia kecil ini hanya boleh menjadi makanan pembuka selera di parti yang terbaik. Dengan hanya sedikit udang di atas pinggan anda, anda kurang cenderung makan makanan yang berlemak yang dihidangkan kepada anda, kerana protein membuat anda rasa kenyang lebih lama. Udang juga mengandungi mineral zink, yang jarang ditemui dalam makanan jejari, yang membantu menguatkan sistem imun.

Sayuran dan Sos Celup

Berikut adalah strategi paling selamat untuk mengunyah semasa dalam parti: muatkan tiga perempat pinggan anda dengan sayuran dari piring crudite. Anda akan menjadi sibuk mengunyah karotenoid, yang merupakan sumber vitamin A yang kuat, sehingga anda lupa bahawa anda sedang bertambah sihat. Dan inilah bonusnya: Anda tidak perlu sepenuhnya meninggalkan sos celup yang lemak berkrim itu. Kajian menunjukkan bahawa menambahkan sedikit lemak ke sayuran anda membantu badan menyerap nutrien dalam pilihan makanan sihat anda.

Kebab Ayam

Pilihlah makanan berlidi itu – yang dicucuk dengan ayam sebagai pilihan sihat anda. Daging ayam yang diinspirasikan oleh selera Asia sebagai pembuka selera ini biasanya tidak berkulit dan dipanggang. Oleh yang demikian, ia mengandungi sedikit kalori atau lemak. Selain itu, perasa yang paling popular adalah sos teriyaki, yang dituang ke atas daging ayam tersebut dalam kuantiti yang kurang daripada satu sudu teh gula.

Sushi

Potongan-potongan salmon atau tuna di dalam sushi kaya dengan omega-3 yang sering didambakan, bahkan sushi tanpa ikan juga mengandungi sepotong timun atau sayur-sayuran lain yang sihat. Nasi dibalut dengan rumpai laut yang dipanggil nori, juga berkhasiat, kerana ia mengandungi mineral dari laut.

Buah dan Keju

Wanita memerlukan 1000mg kalsium sehari, yang memberikan lebih banyak alasan untuk memilih keju. Satu atau dua ketulan keju cheddar akan memberi anda kira-kira 120mg kalsium, tetapi ia juga menambah lemak dan kalori, jadi jangan ambil dalam kuantiti yang terlalu banyak. Keju keras seperti cheddar menghasilkan lebih banyak kalsium – dan lebih banyak kalori – berbanding keju lembut seperti brie atau kambing. Untuk buah, pilihlah strawberi, nanas, atau kiwi untuk mendapatkan tambahan vitamin C dan peningkatan sistem imun.

Kacang Campuran

Melainkan campuran kacang yang dipanggang dengan madu (dan oleh itu disalut dengan gula), anda boleh mempertimbangkan pengambilan kacang. Mengambil beberapa sudu kecil kacang boleh memberi anda vitamin, serat, dan protein yang baik untuk memastikan anda kenyang. Jika anda mendapati ada biji bunga matahari atau biji labu, maka ia lebih baik – kedua-duanya kaya dengan vitamin E, yang baik untuk peredaran darah, kulit, dan juga sindrom pra haid.


Stres Berpanjangan Selepas Kemalangan. Awasi PTSD

Mengalami tekanan selepas daripada peristiwa berat seperti kemalangan, kematian atau peperangan adalah tindak balas emosi yang normal. Namun, jika ia berpanjangan sehingga mengganggu kehidupan seseorang, ia mungkin disebabkan oleh keadaan kesihatan tertentu.

PTSD iaitu
post-traumatic stress disorder
atau gangguan tekanan selepas trauma adalah satu keadaan mental yang dirangsang oleh peristiwa yang berat atau mengerikan, sama ada berlaku dalam bentuk penyaksian atau berita.

Mengenali tanda dan simptom PTSD

Tanda dan simptom mungkin boleh dilihat dalam tempoh sebulan selepas peristiwa terbabit. Kadangkala, ia boleh berlaku selepas bertahun-tahun. Ia mengganggu aktiviti kerja dan sosial serta hubungan.

Simptom adalah berbeza-beza mengikut individu. Secara amnya boleh dibahagiakan kepada 4: memori yang mengganggu, penghindaran, perubahan negatif pada mod dan fikiran serta perubahan pada tindak balas fizikal dan emosi.

1. Memori yang mengganggu

Memori tentang peristiwa terbabit terus menghantui fikiran. Ia seolah-olah hidup semula dan mungkin hadir di dalam mimpi.

2. Penghindaran

Pesakit cuba mengelakkan diri daripada berfikir atau bercakap tentang peristiwa tersebut. Tempat, aktiviti dan orang yang boleh mengingatkan peristiwa tersebut turut dihindari.

3. Perubahan negatif pada mod dan fikiran

Berfikiran negatif terhadap diri sendiri, orang lain dan dunia serta hilang harapan untuk meneruskan hidup. Masalah memori juga mungkin berlaku. Selain itu, pesakit juga menghadapi masalah dalam hubungan dan hilang minat melakukan aktiviti yang dilakukan sebelumnya.

4. Perubahan pada tindak balas fizikal dan emosi

Mudah marah, takut dan lebih agresif. Selain itu, masalah tidur dan susah memberikan fokus juga mungkin dihadapi.

Bantu kenalan anda jika disyaki PTSD

Jika ada ahli keluarga atau kenalan anda, atau anda sendiri menghadapi mana-mana simptom seperti yang disebutkan di atas, bantu mereka dan diri anda untuk dapatkan bantuan perubatan. Jangan tunggu sehingga keadaan menjadi lebih buruk.

Banyak rawatan yang tersedia di hospital. Jika simptom yang dialami adalah ringan, mungkin tiada rawatan diperlukan. Bagi kes yang lebih serius, terapi psikologi atau terapi kognitif tingkah laku (CBT) boleh membantu.

Dalam sesetengah kes, ubat antidepresi dipreskrip. Gabungan antara CBT dan antidepresi mungkin boleh memberikan hasil yang memberansangkan.

Baca juga:

“Dia Itu Gila!” – Stigma yang Perlu Dibuang

Rasa Takut dan Berdebar Secara Tiba-Tiba – Anda Mungkin Mengalami Serangan Panik


Vasektomi Bilateral (Pembedahan)

Ketahui asas-asasnya

Apa itu Pembedahan Vasektomi Bilateral?

Vasektomi adalah kaedah kontraseptif kekal untuk lelaki. Ini adalah prosedur memotong dua duktus ejakulasi, yang memindahkan sperma dari testis ke zakar. Dengan itu, sperma tidak dapat bercampur ke dalam air mani. Kerana tiada sperma dalam air mani yang untuk bergabung dengan telur, anda boleh menggunakan prosedur ini sebagai kaedah pencegah kehamilan.

Mengapa Vasektomi Bilateral dilakukan?

Apabila anda dan pasangan anda tidak mahu menggunakan kaedah pencegahan kehamilan yang lain, anda mungkin ingin mempertimbangkan kaedah vasektomi bilateral.

Fahami risiko

Apakah risiko Vasektomi Bilateral?

Pembedahan ini tidak mengurangkan keupayaan seksual anda, sensasi dan fungsi erektil anda. Jumlah air mani semasa orgasme juga tidak berkurang selepas vasektomi. Satu-satunya perubahan yang berlaku adalah air mani anda tidak lagi mengandungi sperma.

Vasektomi selalunya selamat dan berkesan tetapi anda juga perlu tahu tentang komplikasi yang mungkin berlaku sebelum membuat keputusan.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Apakah persediaan yang perlu dilakukan sebelum Vasektomi Bilateral?

Pembedahan dijalankan di bawah anestesia atau anestesia umum. Sebelum pembedahan, anda perlu mencukur rambut pubik anda dengan teliti di bawah bimbingan doktor. Seterusnya, anda perlu mencuci kawasan itu dan bilas baki rambut yang tinggal. Anda boleh mengambil sarapan ringan jika anda mahu. Anda perlu membawa beg haba yang penuh dengan ais untuk menyokong skrotum ketika pergi ke klinik. Adalah lebih baik jika seseorang membawa anda ke sana.

Apa yang berlaku semasa Vasektomi Bilateral?

Prosedur ini biasanya mengambil masa 15 hingga 20 minit. Pakar bedah membuat insisi kecil di sisi setiap skrotum. Kadang-kadang doktor membuat hanya satu insisi di tengah-tengah skrotum. Doktor memotong duktus ejakulasi dari testis ke zakar dan menjahit kedua-dua hujungnya hanya dipotong supaya kedua-duanya tidak bersambung antara satu sama lain lagi.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa yang berlaku selepas Vasektomi Bilateral?

Anda boleh pulang ke rumah pada hari yang sama. Anda mungkin rasa sakit di testikel anda selama beberapa hari.

Anda boleh kembali bekerja selepas dua hari (atau seminggu jika anda melakukan tugas berat dan menggunakan tenaga).

Bersenam secara kerap akan membantu anda kembali ke aktiviti normal secepat mungkin. Sebelum memulakan senaman, minta nasihat dari doktor anda.

Doktor anda akan meminta anda mengambil satu atau dua sampel air mani selepas ejakulasi sebanyak 20 kali selepas pembedahan. Sampel-sampel ini akan diuji untuk melihat sekiranya ada sperma di dalamnya.

Terdapat beberapa komplikasi yang perlu anda ketahui. Komplikasi biasa bagi pembedahan ini:

Sakit;

Pendarahan;

Jangkitan di tapak pembedahan (luka)  atau jangkitan skrotum

Komplikasi khas vasektomi bilateral termasuk:

Anda ada kemungkinan mempunyai bayi;

Kesakitan testikel yang berpanjangan;

Epididimitis kongestif;

Granuloma sperma.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Alami Kulit Mengelupas, Kering & Gatal? Semak 5 Punca Ini Dahulu Untuk Tahu Rawatan Betul!

Kulit sering gatal-gatal dan mengelupas? Jangan biarkan ia berlanjutan! Ini merupakan antara
tanda kulit kering
.
Punca kulit kering
 boleh disebabkan oleh pelbagai faktor. Jika tidak dikenal pasti dengan segera, masalah ini boleh menyebabkan ketidakselesaan dan kesakitan dalam jangka masa panjang.

Ada beberapa kawasan kulit yang
cenderung mengalami masalah kekeringan
. Contohnya seperti di kawasan muka, tangan, kaki dan paha. Malah, dalam sesetengah kes, kulit kering yang dibiarkan tanpa rawatan
boleh menyebabkan jangkitan!
1

Tapi sebelum anda panik tanpa sebab yang kukuh, ayuh kita kenali dahulu apakah
punca kulit kering
 dan tanda-tandanya. Mari ikuti penjelasan kami dalam artikel di bawah.

Untuk mendapatkan lebih banyak info tentang Kesihatan Kulit, sila dapatkannya
di sini
.

5
Punca Kulit Kering
 Yang Tidak Disedari Ramai

Sebenarnya, ada banyak perkara yang boleh menyebabkan kulit menjadi kering.

Aktiviti harian seperti penggunaan sabun yang tidak bersesuaian dengan kulit atau mandi dengan terlalu lama, lebih-lebih lagi dengan air panas boleh menjadi
punca kulit kering
.
2
 Bukan itu sahaja,
terlalu lama terdedah kepada pendingin hawa
 juga boleh membuatkan kulit kering dan merekah.

Selain itu, terdapat banyak
punca kulit kering
 lain yang anda harus teliti sebelum mencari jalan penyelesaian yang bersesuaian. Antara
punca kulit kering
 yang sering terjadi adalah:

1. Kurang minum air punca kulit kering

Salah satu punca utama kulit kering adalah kerana tabiat
tidak minum air dengan mencukupi
. Tanpa air, kulit akan mengalami dehidrasi, dan ianya berisiko menjadikan kulit lebih kering serta mengalami kegatalan.
3

2. Keadaan cuaca sejuk

Faktor lain yang boleh menyebabkan masalah kulit kering adalah cuaca. Individu yang tinggal di kawasan yang beriklim sejuk dan mempunyai kelembapan yang rendah lebih cenderung mengalami kulit kering.
4

3. Terlalu kerap mandi dengan air panas

Mandian air panas sememangnya menenangkan, akan
tetapi ia boleh menyebabkan kulit menjadi kering!
 Air panas akan membuka liang pori dan menghakis minyak yang terbentuk secara semula jadi di dalam kulit. Akibatnya, kulit akan menjadi semakin kering dan mudah merekah.

4. Mempunyai kulit jenis sensitif

Tahukah anda, pencuci baju dan sabun yang anda selalu guna juga
boleh membuatkan kulit menjadi gatal dan kekeringan?

Oleh sebab itu, mereka yang mempunyai kulit sensitif perlu lebih peka dalam pemilihan pencuci baju dan sabun badan.
4

5. Keadaan kesihatan
punca kulit kering

Keadaan kesihatan tertentu juga boleh menyebabkan kulit kering. Sebagai contoh,
pesakit diabetes
, ekzema, psoriasis dan individu yang mempunyai masalah kelenjar tiroid tidak aktif, turut cenderung mengalami kegatalan pada kulit.
5

Jangan Sesekali Mengabaikan
Tanda Kulit Kering

Setiap individu mungkin mengalami
tanda kulit kering
 yang berbeza-beza, bergantung kepada beberapa faktor seperti usia, kesihatan, warna kulit dan
pendedahan terhadap cahaya matahari.

Namun, ada beberapa
tanda kulit kering
 yang lazimnya terjadi, contohnya seperti:
6

Kulit rasa tegang.

Kulit kasar dan nampak kering.

Kerap alami gatal-gatal
.

Kulit bersisik.

Kulit terkopek dan berdarah.

Kulit merekah
.

Kulit yang cerah nampak merah, manakala kulit yang sedikit gelap akan kelihatan kelabu.

Jika kulit anda mengalami kekeringan yang serius, anda perlu berjumpa ahli dermatologi untuk merawatnya. Hanya rawatan yang bersesuaian sahaja dapat mengelakkan kondisi ini daripada menjadi semakin teruk.

5 Produk Terbaik Untuk Mengatasi
Punca Kulit Kering

Tidak dinafikan kulit kering, mengelupas dan bersisik boleh membuatkan anda rasa tidak selesa dan menjejaskan keyakinan diri seseorang individu. Menurut statistik, 1 daripada 5 rakyat Malaysia mengalami masalah kulit kering yang mengelupas dan bersisik. Jadi usah risau, anda tidak berseorangan!

Walau bagaimanapun, itu bukan
bermaksud masalah kulit kering tidak dapat diatasi
. Tetapi dengan penggunaan produk yang betul, anda boleh mengembalikan kelembapan kulit supaya ia tampak lebih sihat dan bermaya.

Ikuti rekomendasi kami mengenai 5 produk yang terbaik dan disarankan pakar untuk melawan
tanda kulit kering
 bagi membantu mengatasi masalah yang sudah lama membelenggu anda ini:

1. Skin Cleanser

Untuk mendapatkan kulit yang cantik dan berseri, penghidap kulit kering yang mengelupas malah juga bersisik disaran untuk menggunakan pencuci muka atau
Skin Cleanser
yang sesuai untuk semua jenis kulit.

Cari produk yang bukan sahaja boleh digunakan pada wajah dan badan, tetapi pencuci muka yang dapat membersih tanpa menghakis minyak semula jadi kulit.

Skin Cleanser
yang bebas sabun dan bebas pewangi sesuai digunakan oleh mereka yang mempunyai kulit kombinasi ataupun kulit yang sangat sensitif.

2. Body Moisturizer

Sedang mencari pelembap badan yang ringan, tidak berminyak dan selesa dipakai sepanjang hari? Anda boleh memanfaatkan
Body Moisturizer
 yang terbukti secara klinikal untuk mengurangkan masalah kulit kering dan gatal.

Produk yang mengandungi formulasi khusus juga boleh mengekalkan kelembapan pada kulit serta memastikannya kekal hidrat tanpa merosakkan pelindung semula jadi kulit.

3. Body Wash

Kulit rasa tegang, nampak kasar dan sering gatal-gatal? Jangan dibiarkan kerana ini semua adalah
tanda kulit kering
! Atasi masalah ini dengan menggunakan
Body Wash
yang boleh memberikan kelembapan berpanjangan.

Pada penghujung hari, cuba belai diri anda dengan sabun tersebut.
Body Wash
yang baik harus terbukti dapat membersih, melembap dan melegakan kulit badan yang kering serta gatal-gatal!

4. Hydrating Lotion

Anda mempunyai kulit yang sangat kering? Sudah tiba masanya untuk anda menggunakan
hydrating lotion

yang mampu mengekalkan kelembapan berpanjangan sehingga 7 hari selepas penggunaan.

Hydrating lotion
 dengan formulasi istimewa dapat memberikan kelegaan segera pada kulit selepas aplikasi pertama. Ia juga bertindak lembut pada kulit dan tidak akan menyebabkan kegatalan.

Teruskan pembacaan tentang penjagaan kulit badan dan wajah yang tepat di laman web Hello Doktor.


Antroskopi Lutut

Definisi

Apa itu Antroskopi Lutut?

Artroskopi (pembedahan lubang kunci) membolehkan pakar bedah anda melihat di dalam lutut anda menggunakan kamera yang dimasukkan melalui potongan kecil pada kulit anda. Ia membolehkan pakar bedah anda untuk mendiagnosis dan merawat beberapa masalah biasa yang menjejaskan lutut anda, tanpa memerlukan potongan besar pada kulit anda. Pakar bedah anda boleh mendiagnosis masalah seperti koyak rawan, kerosakan ligamen dan arthritis.

Ini boleh mengurangkan kesakitan yang anda rasakan dan mempercepat pemulihan anda.

Mengapa Artroskopi lutut dilakukan?

Matlamatnya adalah untuk mengesahkan apa masalahnya dan bagi kebanyakan orang, masalah itu dapat dirawat pada masa yang sama. Artroskopi mungkin disyorkan untuk masalah lutut berkenaan:

Meniskus koyak. Meniskus adalah tulang rawan yang melindungi ruang antara tulang di lutut. Pembedahan dilakukan untuk membaiki atau membuangkannya

Koyak atau rosak ligamen krusiata anterior (ACL) atau ligamen krusiata posterior (PCL)

Bengkak (meradang) atau lapisan sendi yang rosak. Lapisan ini dipanggil sinovium.

Tempurung (patella) yang berada di luar posisi (salah jajaran).

Potongan-potongan kecil tulang rawan yang patah pada sendi lutut.

Pembuangan sista Baker. Ini adalah bengkak di belakang lutut yang dipenuhi dengan bendalir. Kadang-kadang masalah ini berlaku apabila terdapat bengkak dan sakit (keradangan) dari punca-punca lain, seperti arthritis.

Beberapa retakan pada tulang lutut.

Risiko-risiko

Apakah risiko Artroskopi lutut?

Jika kerja anda melibatkan kerja berat, anda mungkin mengambil masa lebih lama sebelum dapat kembali bekerja. Bincangkan dengan doktor anda bila anda selamat untuk kembali bekerja.

Hasil akhir pembedahan anda besar kemungkinan akan ditentukan oleh tahap kerosakan pada lutut anda. Contohnya, jika tulang rawan artikular di lutut anda sudah haus sepenuhnya, maka pemulihan penuh adalah tidak mungkin. Anda mungkin perlu menukar gaya hidup anda. Ini mungkin bermakna perlu mengehadkan aktiviti anda dan mencari senaman berimpak rendah alternatif.

Anda perlu berjaga-jaga untuk komplikasi-komplikasi seperti berikut:

Kerosakan saraf di sekeliling lutut anda;

Mempunyai benjolan di bawah luka anda;

Jangkitan pada sendi lutut anda;

Sakit yang teruk, kekakuan dan hilang guna lutut anda (sindrom sakit kompleks sekawasan)

Sekiranya anda bimbang tentang risiko Artroskopi, anda boleh berbincang dengan doktor anda tentang rawatan lain, sebagai contoh, imbasan magnetik (imbas MRI) yang juga boleh mendiagnosis masalah, tetapi anda mungkin memerlukan artroskopi untuk merawat masalah ini.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut

Ketahui apa yang berlaku

Apakah persediaan yang harus saya lakukan sebelum menjalani Artroskopi lutut?

Pelbagai teknik anestetik boleh digunakan. Anda harus diberikan arahan yang jelas untuk diikuti sebelum pembedahan termasuk sama ada anda boleh makan apa-apa pada waktu yang akan datang. Dalam kebanyakan kes, anda sepatutnya mula berpuasa kira-kira enam jam sebelum prosedur anda. Anda mungkin dapat minum cecair, seperti kopi, sehingga beberapa jam sebelum pembedahan anda.

Apa yang berlaku semasa Artroskopi lutut?

Pembedahan ini mungkin mengambil masa 30 hingga 45 minit.

Pakar bedah anda akan memeriksa bahagian dalam lutut anda. Mereka akan mencuci apa-apa bahan bebas yang disebabkan oleh kehausan permukaan sendi. Pakar bedah anda biasanya boleh untuk memendekkan atau membaiki tulang rawan yang koyak tanpa perlu membuat potongan yang lebih besar.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang berlaku setelah Artroskopi lutut?

Anda sepatutnya dapat pulang ke rumah pada hari yang sama. Adalah biasa untuk lutut anda menjadi bengkak sedikit selama beberapa minggu. Anda mungkin tidak selesa semasa berjalan.

Bersenam secara kerap akan membantu anda untuk kembali ke aktiviti normal secepat mungkin. Sebelum anda mula bersenam, minta nasihat pasukan penjagaan kesihatan anda atau doktor anda.

Kebanyakan orang melalui pemulihan yang baik dan boleh kembali ke aktiviti biasa. Pakar bedah anda akan dapat memberitahu anda jika anda mungkin mendapat masalah lanjut dengan lutut anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


9 Sebab Anak Perlukan Tidur Yang Cukup, Setiap Parents Kena Ambil Tahu!

Mendapat tempoh tidur yang berkualiti dan mencukupi adalah penting, khususnya bagi si kecil. Teruskan membaca untuk mengetahui jumlah jam tidur kanak-kanak dan kesannya kepada mereka jika tidak cukup tidur.

Untuk mendapatkan lebih banyak info tentang Keibubapaan, sila dapatkannya
di sini.

Mengapa jumlah jam tidur kanak-kanak mencukupi penting?

Tidur penting sebagai sebahagian daripada rutin harian setiap individu dan dalam gaya hidup sihat.

Apabila seseorang itu tidak cukup tidur ia boleh menyebabkan
tekanan darah tinggi
, obesiti dan
juga kemurungan
.

Memahami keperluan tidur anak adalah langkah pertama dalam menyediakan tidur lebih baik.

Melalui gabungan kebersihan tidur, rutin bersesuaian dengan usia dan rawatan untuk sebarang g
angguan tid
ur, akan dapat membantu anak mendapat rehat yang diperlukan unt
uk me
mbesar dengan sihat dan kuat.

Waktu dan tempoh tidur mengikut usia

Berikut adalah garis panduan umum mengenai waktu disarankan untuk anak masuk tidur serta jumlah tidur yang diperlukan (termasuk
tidur siang atau
nap
)
:

Baru lahir

Jumlah tidur:15-18 jam

Bayi baru lahir
 belum mempunyai sebarang irama sirkadian dan mereka biasanya tidur dalam tempoh pendek antara 2-4 jam sepanjang siang dan malam.

Irama sirkadian adalah sistem biologi dalaman tubuh yang mengawal pelbagai keadaan –
kitaran tidur
 seperti tempoh mengantuk dan berjaga sepanjang hari hingga ke proses pencernaan.

1-4 bulan

Jumlah tidur: 14-15 jam

Waktu tidur: Antara jam 7-8 malam

Bayi sedang membesar dan ker
ap menyusu
 sepanjang malam. Waktu tidur akan lebih awal apabila memasuki usia 4 bulan.

4-8 bulan

Jumlah tidur: 14-15 jam

Waktu tidur: Antara jam 7-8 malam

Irama sirkadian mula berkembang. Tidur siang berkala – sebaiknya sekitar jam 9 pagi, 12 tengah hari dan 3 petang. Waktu tidur lebih awal membantu bayi mendapat tidur yang diperlukan untuk perk
embangan fizikal
 dan mental.

Baca juga:

8-10 bulan

Jumlah tidur: 12-15 jam

Waktu tidur: Antara jam 7-8 malam

Si kecil pada usia ini disarankan tidur siang 2x – jam 9 pagi dan 1 tengah hari. Waktu tidur malam sebaiknya tidak melebihi tempoh 3 jam 30 minit selepas tidur siang kedua berakhir.

Waktu tidur mungkin menjadi lebih awal untuk mengimbangi kekurangan
nap
 yang ketiga.

10-15 bulan

Jumlah tidur: 12-14 jam

Waktu tidur: Antara jam 7-8 malam

Bayi mungkin sedang dalam peralihan hanya tidur siang sekali sehari, jadi waktu tidur malam perlu lebih awal untuk seketika.

Waktu tidur malam sebaiknya tidak lewat daripada 4 jam selepas bangun daripada
nap.

Jumlah jam tidur kanak-kanak 1 tahun 3 bulan – 3 tahun

Jumlah tidur: 12-14 jam

Waktu tidur: Antara jam 7-9 malam

Mungkin tiada lagi tidur siang pada usia ini atau ia tidak konsisten. Awalkan waktu tidur malam untuk membantu pelarasan kepada kehilangan
nap
.

Jika jadual sekolah memerlukan anak bangun antara 6-7 pagi, ini ialah waktu tidur yang dicadangkan:

3-6 tahun

Jumlah tidur: 11-13 jam

Waktu tidur: Antara jam 8-9 malam

Sebaik sahaja
anak tidak lagi tidur siang,
 mereka memerlukan 1 jam tambahan tidur pada waktu malam.

Jumlah jam tidur kanak-kanak 7-12 tahun

Jumlah tidur: 10-11 jam

Waktu tidur: Antara jam 8-10 malam

Kanak-kanak bersekolah
 masih mengalami proses pertumbuhan besar, sangat aktif dan memerlukan banyak tidur. Tidur mencukupi membantu prestasi
 sekolah
, tingkah laku, fokus, ingatan dan banyak lagi.

Remaja

Jumlah tidur: 9 jam

Waktu tidur: Antara jam 9-10 malam

Ramai remaja
 perlu bangun awal untuk
ke sekolah.
 Kira secara mengundur dari waktu mereka bangun bagi menentukan waktu tidur terbaik dan untuk memastikan anak mendapat tidur mencukupi.

Perlu diingatkan anak biasanya mengambil masa purata 15 minit untuk tertidur dan akan menjadi lebih lama jika terdapat banyak perkara di fikiran mereka.

Kesan jika jumlah jam tidur kanak-kanak tidak mencukupi

Tidak cukup tidur bermakna kurang mendapat tempoh tidur mencukupi pada waktu malam. Keadaan ini boleh menyebabkan beberapa masalah seperti penurunan
perkembangan otak
,
masalah pembelajaran
 dan emosi negatif lebih kerap.

Ia juga menyumbang kepada masalah kawalan berat badan, gangguan perkembangan dan peningkatan penyakit.

Bayi yang tidak cukup tempoh tidur

1. Terlalu penat

Bayi kurang tidur boleh menyebabkannya terlalu letih untuk tidur atau
menjadi hiperaktif
.

2. Cepat meragam

Tidur tidak mencukupi boleh mengakibatkan
bayi mudah meragam dan merengek
.

3. Pertumbuhan terjejas

Si kecil yang tidak cukup tempoh tidur boleh terjejas perkembangannya secara negatif.

4. Cenderung mengalami obesiti

Anak juga berisiko mengalami
masalah obesiti
 pada usia 3 tahun.

Gangguan kitaran sirkadian menyebabkan perubahan dalam tahap hormon termasuk kortisol, leptin dan ghrelin – yang mengawal pengeluaran tenaga.

Kesan ketidakseimbangan ini mengakibatkan peningkatan dalam pengambilan tenaga (makan) berbanding tenaga yang dikeluarkan.

5. Risiko tinggi untuk masalah kesihatan jangka panjang

Kadar obesiti dan lemak badan yang lebih tinggi – khususnya lemak perut – dikaitkan dengan
risiko penyakit kronik
 seperti
penyakit jantung
 dan diabetes.

Kesan tidak cukup jumlah jam tidur kanak-kanak bersekolah

1. Hadkan kemahiran perancangan dan organisasi

Kurang tidur menjejaskan
cara anak berfikir.
 Ia boleh melemahkan sementara bahagian otak yang menguruskan organisasi, perancangan dan penyelesaian masalah.

2. Memburukkan emosi dan tingkah laku

Anak boleh menjadi murung semasa letih. Mereka mungkin kurang kawalan diri dan lebih mudah menjadi kecewa atau hilang sabar.

3. Mengurangkan tumpuan dan perhatian, jika tidak cukup jumlah jam tidur kanak-kanak

Anak kurang tidur
mudah terganggu dan hilang fokus
. Ini bermakna mereka boleh menghadapi masalah menumpukan perhatian semasa di sekolah.

4. Menghalang ingatan

Tidak cukup tidur turut memberi kesan negatif kepada ingatan kerana otak tidak fokus sekali gus menyukarkannya mengingati perkara baharu.

Sebagai ibu bapa, pastinya kini anda sudah memahami betapa pentingnya untuk mengetahui jumlah jam tidur kanak-kanak yang diperlukan anak.

Sekiranya anak berdepan masalah sukar tidur,
berundinglah dengan dokto
r untuk lebih kepastian mengenai keadaan mereka.


Jom Cuba 4 Menu Berbuka Puasa Ini Kalau Nak KURUS!

Ramai orang berlumba-lumba melakukan pelbagai cara untuk mengurangkan berat badannya sewaktu berpuasa, salah satunya adalah melalui diet. Malah, mungkin ramai tercari-cari menu buka puasa untuk diet yang sesuai.

Perubahan pola makan sepanjang bulan Ramadan di mana hanya mengambil
makanan sewaktu berbuka
dan sahur saja, dilihat sebagai satu cara yang efektif untuk mengurangkan hidangan makanan yang biasa diambil.

Puasa seharusnya tidak menjadi halangan untuk menjalani kehidupan dengan sihat.

Sewaktu berpuasa, badan lebih banyak memerlukan pengambilan makanan yang kaya nutrisi agar dapat memenuhi keperluan tenaga untuk bekerja seharian.

Itu sebabnya anda harus bijak memilih menu berbuka puasa ketika berdiet dan menu sahur yang berkhasiat dan sihat.

Untuk mendapatkan lebih banyak info tentang Pemakanan Sihat, sila dapatkannya
di sini
.

Pilihan menu buka puasa untuk diet

Kunci utama menjalani
diet sewaktu berpuasa adalah disiplin.

Ini adalah kerana jika tidak dilakukan secara disiplin, peluang anda menurunkan berat badan dan menjadi sihat sewaktu berpuasa akan menjadi sia-sia.

Oleh sebab itu, anda perlu memberi perhatian kepada pengambilan karbohidrat, lemak dan protein yang seimbang dari makanan yang anda ambil sewaktu buka puasa dan sahur.

Jika anda salah seorang yang memang berniat menjalani diet sewaktu berpuasa, berikut adalah beberapa pilihan menu berbuka puasa yang boleh anda sediakan di rumah:

1. Buka puasa dengan kurma

Kurma merupakan buah yang
paling dicari ketika bulan Ramadan
. Bahkan bagi sebahagian orang, kurma menjadi makanan yang wajib untuk dimakan sebagai menu buka puasa untuk diet ataupun sahur.

Buah kurma merupakan
sumber gula yang baik
 dan akan mengembalikan tenaga yang hilang seharian.

Secawan buah kurma mengandungi 11.8 gram serat. Ini sudah hampir merangkumi setengah dari keperluan serat harian anda.

Selain kurma, anda juga boleh mengambil buah-buahan yang mengandungi banyak air seperti tembikai, oren, dan anggur.

2. Salad, antara menu buka puasa untuk diet yang baik

Pada waktu buka puasa, sebaiknya anda tidak langsung makan makanan berat. Hal ini untuk meminimakan perut kembung selepas menikmati hidangan berbuka.

Salah satu alternatif menu berbuka puasa yang paling baik adalah salad. Baik salad buah ataupun salad sayur-sayuran, kedua-duanya mengandungi sedikit kalori namun tetap boleh mengenyangkan perut.

Selain itu,
kandungan serat yang tinggi
 dari pelbagai buah-buahan dan sayur-sayuran mampu menurunkan kadar kolesterol dan mencegah sembelit yang biasa terjadi sewaktu berpuasa.

Jangan lupa perhatikan bahan-bahan tambahan yang digunakan untuk salad, jangan sampai bahan tambahan yang anda gunakan menyumbang kepada lemak jahat dan kalori yang boleh membuatkan berat badan anda naik di bulan Ramadan.

3. Sup

Ramai orang yang lebih memilih untuk buka puasa dengan makanan bergoreng dan jus buah kerana merasa lebih nikmat sebagai hidangan berbuka puasa.

Padahal, semangkuk sup boleh menjadi pilihan menu berbuka puasa ketika berdiet yang menyihatkan.

Semangkuk sup kaya dengan air yang mampu
menghidrasi sel tubuh
 setelah seharian puasa.

Selain itu, berbuka dengan sup mampu menghangatkan perut dan membantu mencegah kembung atau ketidakselesaan pada perut.

Anda boleh mengambil sup ayam, sup kacang merah, sup jagung, sayur bening, ataupun jenis sayur berkuah lain sebagai pilihan menu berbuka puasa.

Menu buka puasa untuk diet #4. Beras merah

Mulai sekarang, ganti nasi putih anda dengan nasi merah yang tinggi serat dan mempunyai indeks glisemik yang lebih rendah.

Selain itu,
beras merah ternyata mengandungi sedikit kalori
, dan membantu menurunkan berat badan sewaktu bulan puasa.

Tidak hanya sewaktu bulan Ramadan, sebaiknya anda menjadikan beras merah sebagai makanan harian.

 Berbanding nasi putih, nasi merah boleh memberikan kekenyangan lebih lama apatah lagi jika ditambah dengan menu berbuka puasa lain yang sihat seperti sayur-sayuran.

Tip turunkan berat semasa Ramadan

Selain menu buka puasa untuk diet, ada juga tip yang perlu anda amalkan jika mahu menjaga berat badan, seperti:

Elakkan penggunaan gula diproses secara berlebihan

Hidangan yang dinikmati
semasa berbuka puasa
 bukanlah satu-satunya punca masalah penambahan berat badan di bulan Ramadan. Sebaliknya penggunaan gula yang diproses secara berlebihan dalam manisan dan minuman juga boleh menjadi punca utama.

Untuk memastikan kejayaan penurunan berat, elakkan pengambilan gula yang diproses dan digantikan dengan penggunaan
buah-buahan segar
 atau kering dan madu.

Senaman ringan sepanjang Ramadan

Ramadan adalah bulan penuh keberkatan yang sangat baik untuk rohani kita. Namun itu tidak bermakna anda perlu melupakan kesihatan fizikal secara keseluruhan.

Sebaiknya, tetap melakukan aktiviti fizikal ringan sepanjangan berpuasa. Elakkan daripada bersenam seperti sebelum Ramadan.

Baca juga:

Jika bermatlamat untuk membakar lemak pada bulan ini, pastikan anda mengekalkan
diet rendah karbohidrat
 atau
diet ketogenik
. Dengan cara ini, anda boleh membakar lemak dalam badan dengan lebih mudah walaupun aktiviti senaman dikurangkan.

Ini antara senaman yang boleh dilakukan:

Sebelum berbuka puasa, berjalan selama 20 minit. Ingat untuk mengekalkan momentum perlahan

Selepas berbuka puasa, perbanyakan
minum air kosong
 untuk mengatasi kesan dehidrasi berjalan kaki tadi

Lakukan yoga, berlari sedikit di atas
treadmill
 atau lakukan sejenis
senaman kardio
 mudah selepas makan

Semoga perkongsian menu buka puasa untuk diet dan tip di atas dapat membantu anda menurunkan berat pada bulan Ramadan ini. Selamat berpuasa!


Risiko Hepatitis D Pada Penghidap Hepatitis B

Jangkitan virus hepatitis D (HDV) atau lebih dikenali sebagai “hepatitis delta” yang menyebabkan keradangan hati dan dianggap jenis hepatitis paling teruk kerana disebabkan oleh virus pada manusia.

Hepatitis D hanya berlaku pada orang yang mempunyai hepatitis B. Ini kerana virus hepatitis D adalah virus cacat atau tidak lengkap dan memerlukan virus hepatitis B untuk bertahan dan membiak.

Fakta Mengenai Hepatitis D

Sejak HVD mula dikenal pasti sebagai bentuk hepatitis yang berbeza pada tahun 1977, HDV telah dijumpai di seluruh dunia dalam 10 hingga 15 juta orang daripada semua peringkat umur.

Seperti yang dinyatakan, orang yang mempunyai hepatitis B cenderung mendapat hepatitis D. Apabila dijangkiti hepatitis B dan D pada masa sama, ia dipanggil koinfeksi. Manakala jika seseorang mempunya hepatitis B kronik dan kemudian terdedah kepada virus hepatitid D, ia dikenali sebagai uperinfeksi.

Bagaimana Hepatitis D Tersebar?

Hepatitis D tersebar apabila cecair badan seperti darah, enzim, air mani dan cecair faraj bersentuhan dengan tisu tubuh di bawah kulit (berlaku melalui jarum suntikan atau kulit pecah) atau membran mukus iaitu lapisan lembap di kebanyakan bahagian tubuh seperti mulut, tekak dan alat sulit.

Hepatitis D tersebar apabila cecair badan berjangkit (darah, air liur, air mani dan cecair vagina) bersentuhan dengan tisu badan di bawah kulit (contohnya melalui tusuk jarum atau kulit pecah) atau membran mukus (lapisan lembap yang lembap di banyak bahagian badan seperti mulut, tekak dan alat sulit).

Tanda dan Simptom

Simptom yang dialami adalah sama seperti simptom hepatitis B, iaitu:

Demam

Letih dan lesu

Hilang selera makan

Pening dan muntah

Sakit perut (terutama pada bahagian kanan atas perut)

Kulit dan mata kuning

Urin gelap dan najis pucat

Sakit otot dan sendi

Ruam

Diagnosis

Diagnosis adalah berdasarkan tanda-tanda serta simptom dan disahkan dengan ujian darah atau ujian PCR (
polymerase chain reaction
) di makmal patologi.

Serologi positif menunjukkan pendedahan terdahulu terhadap virus hepatitis D, sementara ujian PCR digunakan untuk mengesahkan kehadiran virus.

Rawatan

Ubat-ubatan adalah tidak berkesan terhadap hepatitis D akut, tetapi jangkitan akut cenderung mereda dengan sendirinya. Manakala bagi hepatitis D kronik, rawatan yang sesuai bergantung kepada fasa penyakit dan sejauh mana jangkitannya.

Doktor boleh menetapkan jenis interferon yang dipanggil interferon pegylated untuk meredakan hepatitis D kronik, tetapi biasanya ia tidak menyembuhkan sepenuhnya.

Sekiranya hati pesakit rosak teruk, pemindahan hati mungkin diperlukan.

Pencegahan

Pengecualian orang yang mempunyai hepatitis D dari penjagaan kanak-kanak, prasekolah, sekolah dan kerja yang tidak perlu.

Vaksinasi hepatitis B akan menghalang jangkitan dengan hepatitis D. Vaksinasi Hepatitis B disyorkan untuk bayi dan mereka yang berisiko tinggi memperoleh jangkitan hepatitis B atau dengan risiko jangkitan yang lebih teruk. Apabila vaksin hepatitis B diberikan kepada bayi yang baru lahir, ia berkesan untuk mencegah hepatitis D (walaupun ibu mempunyai hepatitis D).

Mana-mana luka terbuka, luka atau melecur terbuka hendaklah ditutup dengan pembalut kalis air.

Amalan seks yang lebih selamat dengan menggunakan kondom secara konsisten dan betul.

Tidak berkongsi jarum suntikan ubat.

Sekiranya diperlukan untuk mengendalikan darah atau cecair badan, penggunaan langkah berjaga-jaga yang standard akan mengurangkan risiko penyebaran virus hepatitis D.

Pekerja penjagaan kesihatan yang dijangkiti mesti mematuhi keperluan lembaga profesional mereka.

Baca juga:

Apa itu Hepatitis B?

Hepatitis B Semasa Hamil

Hepatitis: Perbezaan Antara Hepatitis B dan Hepatitis C Kronik


Minuman Tenaga: Sejauh Mana Kebaikannya?

Terdapat banyak cara yang popular untuk membantu anda mendapatkan lebih banyak tenaga untuk bekerja atau belajar seperti makanan manis, kopi, minuman penambah tenaga dan sebagainya.

Minuman tenaga menjadi pilihan sesetengah orang
 kerana keberkesanan dan harga yang berpatutan.

Walau bagaimanapun, adakah terdapat sebarang kesan sampingan apabila anda mengambil minuman tenaga terlalu banyak?

Apa yang ada dalam 1 tin minuman penambah tenaga?

Minuman penambah tenaga telah diiklankan sebagai produk yang menambah kewaspadaan serta prestasi fizikal dan mental.

Strategi pemasaran syarikat-syarikat ini adalah sangat berjaya apabila mereka mensasarkan golongan muda dewasa dan remaja sebagai pengguna.

Lelaki yang berumur antara 18 dan 34 yang selalunya didapati mengambil minuman tenaga, dan hampir satu pertiga daripada remaja berusia antara 12 dan 17 tahun minum dengan kerap.

Fungsi minuman tenaga adalah sama seperti namanya adalah untuk memberikan anda tenaga tambahan.

Kebanyakan jenama minuman tenaga
mengandungi 2 ramuan utama: gula dan kafein.
 Biasanya, 1 tin minuman penambah tenaga boleh mengandungi lebih daripada 80 miligram kafein.

S
enarai di bawah mengandungi bahan-bahan lain dalam minuman ini dan kesannya kepada badan anda.

Ephedrine:
 ini adalah bahan yang digunakan dalam produk penurunan berat badan dan dekongestan. Perangsang ini berfungsi pada sistem saraf pusat dan menyebabkan kesan negatif kepada hati.

Taurine:
 ini adalah asid amino semula jadi. Ia membantu mengawal degupan jantung dan kontraksi otot.

Vitamin B:
 Sekumpulan vitamin yang boleh menukar gula kepada tenaga dan meningkatkan nada otot.

Kreatin:
 Asid organik yang membantu membekalkan tenaga untuk kontraksi otot.

Inositol:
 Antara kandungan kompleks vitamin B (bukan vitamin sendiri, kerana tubuh manusia boleh menghasilkannya) yang membantu menyampaikan isyarat sel-sel dalam badan.

Sesetengah minuman tenaga juga mempunyai herba di dalamnya, seperti:

Ginseng: ia boleh mengurangkan keletihan dan meningkatkan tahap tenaga anda

Ginkgo biloba
 – Diperbuat daripada biji pokok ginkgo biloba, untuk meningkatkan memori.

Masalah kesihatan dari minuman tenaga

Tempoh rangsangan tenaga biasanya bersifat sementara. Ramai pakar kesihatan tidak bersetuju dengan dakwaan pengeluar minuman tenaga bahawa ia boleh meningkatkan daya tahan dan prestasi olahraga atas sebab-sebab berikut:

Gula dan kafein: Seperti yang disebutkan di atas, minuman tenaga mengandungi sejumlah besar gula yang boleh menyumbang kepada obesiti atau berat badan berlebihan. Sementara itu, terlalu banyak kafein boleh menyebabkan:

Rasa gemuruh

Marah

Susah tidur

Degupan jantung laju

Peningkatan tekanan darah

Pengeluaran hormon tekanan: Kajian yang dijalankan oleh
The Mayo Clinic
 mendapati bahawa satu tin minuman tenaga boleh menyebabkan peningkatan dalam pengeluaran hormon tekanan.

Peningkatan kegelisahan

Obesiti

Ketagihan: Jumlah kafein dalam minuman tenaga boleh menyebabkan ketagihan. Ini boleh membawa kepada kekurangan fungsi tubuh badan dan mental serta kepeningan apabila anda tidak mendapat minuman tenaga.

Masalah jantung:
Minuman tenaga dikaitkan dengan peningkatan tahap hormon
, peningkatan degupan jantung dan tekanan darah menurut satu kajian baru-baru ini.

Jika anda kerap rasa letih atau keletihan, cuba cara yang lebih baik dan lebih sihat untuk meningkatkan tenaga anda seperti melakukan senaman ringkas dan minum air mineral secukupnya.


Carta Kencing Manis Untuk Pesakit Diabetes, Ini 3 Jenis Ujian Bantu Uruskan Diabetes!

Jika anda seorang penghidap diabetes, pernahkah anda melihat atau mengetahui carta bacaan kencing manis anda secara berkala? Carta kencing manis ini perlu dipantau setiap masa untuk memastikan tahap kesihatan anda sewaktu mendapatkan rawatan diabetes.

Apakah jenis-jenis ujian yang digunakan bagi memantau rawatan diabetes? Ini yang anda perlu tahu!

Untuk mendapatkan lebih banyak info berkenaan Kencing Manis, anda boleh klik
di sini
.

Carta kencing manis: Ujian-ujian makmal bagi memantau rawatan penyakit kencing manis

Untuk melihat carta kencing manis, anda perlu melakukan beberapa ujian secara berkala bagi mengetahui perkembangan kesihatan dan rawatan penyakit diabetes anda.

Ujian-ujian ini boleh dilakukan di hospital atau klinik kesihatan sahaja memandangkan ia perlu melibatkan ujian makmal.

Antara ujian makmal bagi melihat carta bacaan kencing semasa ialah:

#1. Ujian fruktosamin

Ujian fruktosamin juga dikenali dengan nama
Glycated Serum Protein (GSP)
 atau
Glycated Albumin
.

Ujian ini dilakukan bagi melihat dan memantau tahap gula darah individu yang mempunyai
penyakit berkaitan dengan darah
.

Ini termasuklah mereka yang mempunyai
penyakit anemia
,
anemia sel sabit
 dan juga
talasemia
.

Ujian fruktosamin akan mengukur tahap protein berglukosa dalam darah.

Untuk pengetahuan anda, protein hanya berada dalam darah kita selama 14 hingga 21 hari sahaja, dan ujian ini akan mengukur purata glukosa darah dalam tempoh tersebut.

Bagi penghidap diabetes, ujian ini membantu memantau keadaan diabetes anda dari semasa ke semasa, terutamanya apabila ia tidak boleh dilaksanakan melalui ujian HbA1c.

Ia boleh membantu melihat keberkesanan perubahan pelan
rawatan diabetes anda
.

Doktor akan melakukan ujian ini bagi melihat purata tahap
gula darah
 dalam tempoh dua hingga tiga minggu yang lalu.

#2. Ujian hemoglobin berglukosa (HbA1c)

Ujian hemoglobin berglukosa atau HbA1c digunakan bagi mengukur jumlah gula darah atau glukosa yang berada pada hemoglobin darah.

Hemoglobin merupakan sebahagian daripada struktur
sel darah merah
 yang berperanan membawa oksigen daripada paru-paru ke seluruh tubuh badan.

Melalui ujian carta kencing manis ini, ia akan menunjukkan
 jumlah purata glukosa
 pada hemoglobin darah dalam tempoh tiga bulan yang lalu.

Ia diambil dalam tempoh tiga bulan yang lepas kerana ia adalah jangka hayat purata kebiasaan bagi sel darah merah.

Jika bacaan HbA1c anda menunjukkan bacaan yang tinggi, ia menunjukkan bahawa kawalan
gula darah
 anda tidak berada dalam keadaan yang baik.

Jika anda mempunyai paras bacaan ujian kurang daripada 6.5%, ini bermakna kawalan gula darah anda berada dalam keadaan yang baik.

Individu yang ingin menjalani ujian ini tidak perlu berpuasa kerana sampel darah boleh diambil pada bila-bila waktu.

#3. Ujian glukosa air kencing

Kebiasaannya, air kencing
mengandungi jumlah glukosa
 atau gula yang amat sedikit. Malahan, ada kalanya langsung tidak mempunyai kandungan glukosa atau gula.

Namun, jika tubuh anda mempunyai kandungan glukosa yang tinggi dalam darah, buah pinggang akan membuang sebahagian daripada lebihan glukosa ini
melalui air kencing
.

Oleh itu, jika bacaan gula atau carta kencing manis anda tinggi, berkemungkinan paras gula darah anda juga berada pada tahap yang tinggi.

Bacaan gula dalam air kencing boleh dikesan melalui
ujian glukosa air kencing
.

Sebelum ini, ujian glukosa air kencing digunakan sebagai ujian saringan dan pemantauan penyakit diabetes.
Namun, ujian ini tidaklah setepat ujian gula darah.

Oleh sebab itu, ujian
gula darah
 lebih banyak digunakan pada masa kini bagi menyaring dan memantau penyakit diabetes.

Doktor mungkin akan meminta anda melakukan ujian glukosa air kencing jika anda tidak boleh menjalani ujian gula darah.

Antara masalah biasa individu yang sukar untuk menjalani
ujian gula darah
 ialah seperti saluran darah yang terlalu kecil, atau parut akibat suntikan berulang sebelum ini.

Guna glukometer untuk pantau gula darah dari rumah

Memandangkan carta kencing manis bagi ujian pemantauan seperti di atas hanya boleh dilakukan dalam makmal, maka ujian glukometer boleh dilakukan di rumah.

Glukometer menggunakan sampel darah yang diambil daripada cucukan hujung jari bagi menentukan paras gula dalam darah.

Kaedah ini juga ternyata lebih tepat berbanding ujian glukosa air kencing. Namun, ketepatan bacaan glukometer bergantung kepada beberapa perkara.

Antaranya ialah seperti kesan ubat-ubatan tertentu, kepekatan lemak, cara penggunaan yang salah, kerosakan glukometer atau jalur pengukur serta perbezaan bacaan antara jenama-jenama glukometer.

Kesimpulan

Jika anda mempunyai penyakit kencing manis, tiga jenis ujian seperti yang dinyatakan di atas akan membantu anda memantau bacaan carta diabetes semasa anda.

Ia boleh memberikan gambaran semasa berkenaan rawatan dan sebarang perubahan yang berlaku dalam pengurusan diabetes anda, sama ada lebih baik atau menjadi lebih teruk.

#WorldDiabetesDay and #DiabetesAwareness4All


Ada Benjolan Di Bawah Testis? Mungkin Anda Perlu Jalani Pembedahan Benjolan Benigna Skrotum Ini!

Awas jika anda perasan terdapat benjolan di bawah testis. Keadaan ini mungkin memerlukan pembedahan benjolan benigna skrotum.

Jom ketahui lebih lanjut mengenainya..

Untuk mendapatkan lebih banyak info tentang Kesihatan Lelaki, sila dapatkannya
di sini.

Ketahui asas-asasnya

Apa itu Pembedahan Benjolan Benigna Skrotum?

Benjolan benigna skrotum adalah
benjolan yang muncul di skrotum
 tetapi bukan merupakan kanser.

Dalam kebanyakan kes, benjolan tidak menyebabkan gejala dan tidak memerlukan sebarang rawatan atau intervensi, tetapi ada gejala yang menyebabkan gejala dan memerlukan rawatan dengan pembedahan.

Terdapat dua jenis ketulan iaitu:

Hidrosel: cecair berkumpul di kapsul yang meliputi testis.

Sista epididimis: cecair berkumpul di epididimis (struktur berbentuk tiub yang mengandungi sperma).

Mengapa Pembedahan ini perlu dilakukan?

Sekiranya benjolan itu besar, pembedahan dapat mengurangkan rasa yang tidak selesa dan memudahkan anda untuk bergerak.

Secara umum, benjolan di bawah testis boleh dibiarkan begitu sahaja (tanpa berbuat apa-apa) atau pembedahan, diperbaiki atau disalirkan, bergantung kepada:

Ketidakselesaan atau sakit atau tidak;

Ianya meningkatkan risiko ketidaksuburan atau tidak;

Ada jangkitan atau tidak

Fahami Risiko

Apakah risiko selepas menjalani pembedahan ini?

Sekiranya anda ingin mempunyai anak, adalah lebih baik anda tidak melakukan apa-apa sekiranya muncul benjolan pada epididimis. Pembedahan epididimis boleh meninggalkan parut dan
mengurangkan kesuburan.

Cecair boleh disalirkan dengan sedutan jarum tetapi ia sering akan menumpuk semula. Anda juga boleh disuntik untuk mengelakkan penumpukan.

Adalah penting anda memahami risiko dan komplikasi sebelum menjalani pembedahan ini.

Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut

Baca juga:

https://wp.hellodoktor.com/kesihatan-lelaki/lelaki-lain/punca-testis-bengkak/

Ketahui apa yang berlaku

Apakah persediaan yang saya harus lakukan sebelum menjalani Pembedahan Benjolan Benigna Skrotum?

Doktor anda akan memberi arahan khusus untuk persediaan, termasuk apa yang anda boleh makan beberapa jam sebelum pembedahan.

Dalam kebanyakan kes, anda perlu berpuasa selama kira-kira 6 jam. Anda boleh minum, seperti kopi, beberapa jam sebelum pembedahan.

Anda harus berbincang dengan doktor tentang ubat-ubatan yang anda gunakan baru-baru ini, alahan atau keadaan perubatan anda yang lain.

Tambahan lagi, anda akan bertemu dengan pakar bius untuk memilih anestesia yang akan digunakan sebelum pembedahan.

Adalah penting bagi anda untuk mengikuti arahan mengenai masa puasa sebelum pembedahan.

Apa yang berlaku semasa Pembedahan Benjolan Benigna Skrotum?

Biasanya prosedur ini mengambil masa selama 20-50 minit.

Pakar bedah akan membuat insisi kecil pada skrotum anda. Untuk kes hidrosele, doktor akan menyalirkan cecair keluar dari kantung dan memotong atau menjahitnya.

Untuk kes-kes sista epididimis, doktor akan membuang sista epididimis. Doktor mungkin mengeluarkan sebahagian epididimis atau epididimis secara keseluruhannya.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa yang berlaku selepas Pembedahan Benjolan Benigna Skrotum?

Selepas pembedahan membuang benjolan di bawah testis, jarang ada komplikasi atau pendarahan ke dalam
tisu skrotum
.

Jika terdapat sebarang komplikasi, rawatannya juga sangat mudah.

Komplikasi biasa setiap pembedahan:

Sakit

Komplikasi spesifik pembedahan benjolan benigna skrotum:

Disuria;

Jangkitan di tapak pembedahan;

Mengurangkan kesuburan
 jika menjalani pembedahan sista epididimis

Ini adalah salah satu sebab utama mengapa pembedahan ini tidak dicadangkan secara meluas melainkan jika anda mengalami gejala teruk yang menjejaskan kualiti hidup anda.

Anda boleh pulang ke rumah pada hari yang sama atau keesokan harinya. Biasanya anda boleh kembali bekerja selepas dua hingga empat minggu.

Bersenam dengan kerap akan membantu anda kembali ke aktiviti normal secepat mungkin. Sebelum memulakan latihan, anda harus bertanya kepada doktor.

Sesetengah benjolan mungkin berulang.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tekanan dan Diabetes: Bagaimana Mengatasinya?

Tekanan adalah tindak balas mental dan fizikal kepada bahaya. Keadaan ini dilihat sebagai tidak dapat dikawal atau memerlukan perubahan emosi dan tingkah laku yang cenderung dirujuk sebagai ancaman.

Tekanan dan diabetes

Bagi kebanyakan individu, ia adalah satu cabaran yang sukar kesan daripada tekanan untuk menguruskan masalah diabetes. Ibu bapa dan adik-beradik turut akan merasai tekanan apabila mengetahui anaknya mempunyai diabetes.

Bagaimana tekanan boleh membahayakan

Tekanan yang berlebihan akan bertindak melawan pengendalian diabetes.

Meningkatkan kadar glukosa dalam darah (cepat dan mendadak)

Mewujudkan emosi negatif yang kuat

Ketidakseimbangan dalam membuat keputusan dan berfikir

Keinginan untuk memakan makanan yang tidak berkhasiat

Ia akan mengakibatkan banyak masalah kepada badan yang menyebabkan tekanan itu adalah sesuatu yang bahaya, tidak mengira sama ada anda mempunyai masalah diabetes atau tidak.

Sebagai contoh, jantung akan berfungsi dengan lebih cepat dan kuat untuk mempersiapkan bagi tindakan fizikal. Peningkatan denyutan nadi dan tekanan darah disebabkan ketegangan pada jantung, urat dan arteri.

Tekanan yang berpanjangan juga memberikan kesan negatif kepada sistem badan yang lain:

Imun

Pencernaan

Buah pinggang (
renal)

Reproduktif (pembiakan)

Tambahan lagi, untuk berfikir secara jelas dan memberikan keputusan yang terbaik adalah sukar apabila fikiran sedang dalam kerisauan, kegelisahan atau gementar. Tanda kepada risiko kemurungan akan muncul apabila fikiran berterusan menjadi gementar atau gelisah untuk beberapa hari.

Cara mengatasi tekanan

Kehidupan sentiasa merupakan mempunyai cabaran dan kejayaan yang tersendiri, jadi anda boleh memilihnya sendiri. Ikuti tip berikut:

 Positif
– sentiasa bersikap positif, walaupun pada ketika semua perkara seakan-akan satu kesilapan. Fikirkan mengenai individu penting dalam hidup anda. Apabila anda bersikap positif, terdapat kemungkinan anda akan menerima perkara yang bertuah dan baik.

Baik
 – tidak perlu mengharapkan sesiapa untuk berbuat baik kepada anda. Anda boleh melakukan yang terbaik untuk diri anda sendiri tanpa membebankan diri. Jika anda merasakan anda tidak mahu atau tidak menyukai sesuatu perkara, katakan ‘Tidak’.

 Terima seadanya
 – perubahan mungkin sukar untuk dilakukan. Tanya kepada diri anda 3 perkara berikut:

“Adakah ini yang akan terjadi 2 tahun dari sekarang?”

“Adakah saya mempunyai kawalan terhadap keadaan ini?”

“Bolehkah saya mengubah masalah saya?”

Seandainya anda boleh membuatkan perkara menjadi lebih baik, lakukannya. Jika tidak, adakah terdapat cara lain untuk mengatasinya dan membuatkannya lebih baik untuk anda?

Berbual dengan seseorang. Anda boleh bertanya kepada doktor untuk mendapatkan cadangan atau berkongsi dengan keluarga atau rakan. Terdapat juga individu profesional yang boleh mendengar dan menyokong untuk mendapatkan penyelesaian.

Lakukan senaman. Jika anda boleh berjalan kaki, atau melakukan sebarang aktiviti yang boleh memberikan ketenangan seperti yoga. Mungkin anda boleh berasa lebih baik.

Ambil masa untuk berehat. Amalkan untuk merehatkan otot, visualisasi, pernafasan mendalam atau meditasi. Doktor mungkin boleh memberikan kelas atau program yang dapat mengajar sebarang kemahiran. Anda juga boleh mendapatkan sebarang aplikasi yang sesuai.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Mengendalikan Tekanan dan Diabetes

Bagaimana Tekanan Mempengaruhi Otak?

Tip Menguruskan Tekanan


Ini 7 Punca Kanser Usus, Kanser Ketiga Paling Lazim Di Dunia! #4 Memang Bahaya

Kanser ketiga paling lazim di dunia, kanser usus. Ingin tahu punca kanser usus? Teruskan pembacaan anda.

Apa itu kanser usus?

Kanser usus atau turut dikenali sebagai kanser kolon (usus besar)
, merujuk kepada pertumbuhan sel-sel barah yang berasal daripada lapisan dinding mukosa usus besar dan/atau lapisan dinding mukosa rektum.

Oleh yang demikian, terma yang lebih tepat yang digunakan dalam dunia perubatan untuk memperincikan sifat dan asal usul penyakit ini adalah
colorectal cancer
 (kanser kolorektal).

Kanser ini berlaku apabila sel-sel yang membentuk lapisan dinding mukosa di kawasan usus besar dan/atau rektum berubah menjadi sel kanser dan mula membahagi secara tidak terkawal.

Kanser usus juga boleh terbentuk daripada
 tumor atau ketumbuhan seperti polip
.

Ini menyebabkan mereka yang mempunyai penyakit keturunan yang menyebabkan pembentukan polip dalam usus mereka, berada pada risiko yang lebih tinggi.

Punca kanser usus

Berikut merupakan antara punca kanser usus yang telah dikenal pasti menyumbang kepada keterjadian kanser kolorektal:

#1. Penyakit keradangan usus (IBDs)

Penyakit keradangan usus
 sedia ada seperti Ulcerative colitis dan
Crohn’s disease
 meningkatkan risiko seseorang itu untuk menghidap kanser usus, khususnya Ulcerative colitis yang membabitkan keradangan lapisan epitelium yang meluas.

Keradangan kronik akibat daripada IBDs menghasilkan sel abnormal yang disebut sebagai dysplastic cell.

Walaupun sel-sel ini belum menjadi kanser, ia mempunyai potensi dan keupayaan untuk berubah menjadi sel kanser.

Lebih lama seseorang itu menghidap keadaan ini dan lebih teruk keradangan yang mereka alami, risiko perubahan untuk menjadi kanser meningkat.

Punca kanser usus #2. Sejarah keluarga

Mereka yang mempunyai sejarah membabitkan dua atau lebih ahli keluarga terdekat mereka (ibu bapa atau adik-beradik) yang menghidap keadaan ini, mempunyai peningkatan risiko sebanyak dua hingga tiga kali ganda.

Kumpulan ini juga mewakili 20% daripada keseluruhan kes kanser kolorektal.

Sejarah keluarga yang kuat dapat dikaitkan dengan peranan mutasi genetik.

Mutasi genetik tertentu bukan sahaja
mengakibatkan sel-sel badan menjadi sel kanser
, ia juga dapat mengubah gen yang sepatutnya melindungi badan kita daripada pembentukannya.

Sebagai contoh, gen APC memainkan peranan perlindungan daripada apabila ia berfungsi dengan baik namun apabila terdapat gangguan dalam fungsi gen APC ini, ia bertindak menyokong pembentukan kanser usus.

Faktor genetik juga bukan sahaja mempengaruhi insiden penyakit ini, ia juga memainkan peranan dalam mempengaruhi kadar kematiannya.

Gen seperti gen SMAD7 dikaitkan dengan jangka hayat penghidap yang lebih pendek.

#3. Penyakit keturunan tertentu

Sekitar 5 daripada 100 orang yang menghidap kanser ini adalah mereka yang mempunyai penyakit-penyakit keturunan tertentu yang menyebabkan mereka cenderung untuk menghidap kanser usus.

Contoh penyakit yang dimaksudkan adalah
Familial Adenomatous Polyposis
 (FAP) dan juga
Hereditary Nonpolyposis Colorectal Cancer
 (HNPCC, atau sindrom Lynch).

Kedua-dua penyakit keturunan ini menyebabkan berlakunya
kanser kolorektal pada usia yang lebih muda
.

#4. Diet yang tinggi lemak punca kanser usus

Terdapat banyak kajian yang mengaitkan peningkatan dalam risiko untuk menghidap kanser kolorektal dengan ‘gaya hidup barat’.

Terma ini merujuk kepada perkara seperti
berat badan berlebihan dan obesiti
, gaya hidup sedentar, diet yang tinggi dengan lemak, daging haiwan, kalori dan rendah dalam kandungan serat.

Kajian yang mula mengaitkan risiko pola pemakanan dan pembentukan kanser kolorektal ini berlaku pada tahun 1969 dan dipelopori oleh Ernst Wynder dan pasukannya.

Mereka mendapati warga Jepun yang berada pada status sosioekonomi yang lebih tinggi, lebih cenderung untuk menghidap kanser usus akibat daripada diet barat mereka, berbanding mereka yang berada pada status sosioekonomi yang lebih rendah.

#5. Alkohol

Kajian mendapati berbanding dengan mereka yang tidak minum atau mereka yang minum sekali sekala (ocassional drinkers), golongan yang mengambil minuman beralkohol sekurang-kurangnya 4 kali sehari mempunyai peningkatan risiko sebanyak 52% untuk menghidap kanser ini.

Alkohol dikatakan menghasilkan kesan terhadap sintesis asid folik
.

Di dalam usus besar, alkohol dipecahkan oleh bakteria dan menghasilkan kompaun asetaldehid yang berupaya untuk menguraikan asid folik.

Asid folik merupakan kompaun penting dalam menyokong pembentukan dan juga pemulihan DNA sel.

#6. Kaedah masakan

Terdapat kaedah memasak tertentu yang dikaitkan dengan peningkatan risiko untuk menghidap penyakit ini.

Berdasarkan beberapa kajian,
kaedah memasak seperti menggoreng,
charcoal broiling
 dan kaedah lain di mana daging haiwan di masak pada suhu yang sangat tinggi, mendorong kepada penghasilan kompaun amine dan juga kompaun hidrokarbon aromatik polisiklik yang bersifat mutagenik.

Kompaun-kompaun ini boleh membawa pula kepada penghasilan N-nitroso, kompaun yang dikenali sebagai karsinogen kepada usus besar.

Punca kanser usus #7. Umur

Umur dikatakan salah satu faktor risiko yang penting dalam keterjadian penyakit ini
.

Selepas mencapai usia 50 tahun, risiko untuk menghidap kanser ini meningkat dengan banyak sekali.

Apabila dikecualikan faktor keturunan, keterjadian kanser usus pada usia bawah 50 tahun adalah sangat jarang.

Jadi, adakah anda mempunyai salah satu daripada 7 punca kanser usus ini? Jika ya, segera berjumpa doktor!


Stenosis Spina Servikal

Definisi

Apa itu Stenosis Spina Servikal?

Cervical spinal stenosis atau Stenosis Spina Servikal adalah penyempitan saluran tulang belakang di leher. Saluran tulang belakang (spinal canal) adalah kawasan terbuka di tulang (vertebra) yang membentuk kolum tulang belakang (spinal column). Saraf tunjang adalah kumpulan saraf yang mengalir melalui saluran tulang belakang dari pangkal otak ke bahagian bawah belakang. Saraf ini membolehkan kita merasa, bergerak, dan mengawal usus dan pundi kencing serta fungsi badan yang lain. Dalam stenosis tulang belakang servikal, saluran tulang belakang menyempit, lalu menghimpit dan memampatkan akar saraf pada bahagian ia meninggalkan saraf tunjang, ataupun keadaan ini boleh memampatkan dan merosakkan saraf tunjang itu sendiri.

Ketujuh-tujuh vertebra (tulang belakang) di antara kepala dan dada dipanggil sebagai tulang belakang servikal. Sebarang masalah (mampatan atau himpitan ) pada tulang belakang servikal boleh mengubah fungsi saraf tunjang  dan menyebabkan kesakitan, kekakuan, kebas, atau kelemahan pada leher, lengan, dan kaki. Ia juga boleh menjejaskan kawalan ke atas usus dan pundi kencing anda.

Apakah kebarangkalian Stenosis Spina Servikal?

Sila berbincang dengan doktor untuk maklumat lanjut.

Simptom-simptom

Apakah simptom-simptom Stenosis Spina Servikal?

Ramai orang yang berumur lebih daripada 50 tahun menghidapi penyempitan saluran tulang belakang tetapi tidak mengalami sebarang gejala. Stenosis tulang belakang servikal tidak menyebabkan gejala melainkan jika saraf tunjang atau urat saraf ditekan / dihimpit. Gejala biasanya terbentuk secara beransur-ansur dalam tempoh yang lama dan mungkin termasuk:

Kekakuan, kesakitan, kebas, atau kelemahan di leher, bahu, lengan, tangan, atau kaki.

Masalah keseimbangan dan koordinasi, seperti berjalan menyeret kaki atau tersandung semasa berjalan. Stenosis tulang belakang servikal boleh melumpuhkan jika saraf tunjang rosak.

Kehilangan kawalan usus atau pundi kencing (incontinence).

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang sebarang gejala, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik bagi situasi anda.

Punca

Apakah punca Stenosis Spina Servikal?

Stenosis tulang belakang servikal boleh terjadi hasil daripada  penuaan dan “haus dan lusuh’ (
wear and tear
) secara beransur-ansur pada tulang belakang. Ia juga boleh berlaku akibat kecenderungan genetik. Ia juga mungkin disebabkan oleh prolaps cakera intervertebral.

Faktor-faktor Risiko

Apakah yang meningkatkan risiko saya kepada Stenosis Spina Servikal?

Sila berunding dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Stenosis Spina Servikal didiagnosis?

Diagnosis stenosis tulang belakang servikal biasanya dibuat berdasarkan pada sejarah gejala-gejala yang dialami dan pemeriksaan fizikal. Doktor anda akan bertanya jika sebarang pergerakan leher menyebabkan rasa sakit, kebas, atau lemah. Sekiranya stenosis tulang belakang servikal disyaki, doktor anda akan mengesyorkan ujian pengimejan leher dan belakang untuk mengesahkan diagnosis dan melihat apa yang menyebabkan penyempitan saluran tulang belakang. Ujian pengimejan yang boleh digunakan termasuk X-ray, pengimejan resonans magnetik (MRI), dan pengimbasan tomografi (CT scan). Doktor anda akan menggunakan keputusan ujian, termasuk pengimejan dan ujian darah, untuk menyaring keluar penyakit lain seperti Sklerosis Multipel (MS) dan kekurangan vitamin B12-sebagai punca gejala anda.

Bagaimana pesakit Stenosis Spina Servikal dirawat?

Dalam kes stenosis tulang belakang yang ringan, simptom biasanya boleh dikawal dengan ubat untuk melegakan kesakitan, senaman untuk mengekalkan kekuatan dan fleksibiliti, serta terapi fizikal. Sekiranya gejala-gejala anda teruk, mengalami kelemahan otot progresif, atau imej-imej ujian diagnostik tulang belakang menunjukkan saraf tunjang atau urat saraf anda sedang dihimpit/ditekan, doktor anda mungkin mengesyorkan pembedahan dekompresi (decompression) untuk melegakan tekanan. Pembedahan ini boleh dilakukan dari bahagian depan atau belakang leher. Ia melibatkan pengeluaran beberapa cakera, tulang, dan / atau tisu yang menekan akar saraf. Tulang belakang selalunya disatukan secara pembedahan untuk memberikan kestabilan kepada tulang belakang.

Stenosis tulang belakang servikal berpotensi menyebabkan masalah serius pada sistem saraf, termasuk masalah usus dan kawalan pundi kencing (incontinence) dan kehilangan kekuatan dan deria rasa yang kekal di tangan, lengan dan kaki. Doktor tidak akan menunggu anda mengalami tanda-tanda sakit, kelemahan, dan kekebasan yang teruk sebelum mempertimbangkan rawatan untuk melegakan tekanan pada saraf tunjang dan urat saraf anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Stenosis Spina Servikal?

Sila berunding dengan doktor anda untuk maklumat lanjut.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


10 Jenis Penyakit Mata Yang Boleh Berlaku! #5 Itu Mungkin Biasa Bagi Anda?

Acap kali berlaku sebarang keadaan kesihatan pada mata sahaja, ramai individu yang hanya akan menggunakan terma ‘sakit mata’. Padahal, terdapat banyak jenis sakit mata yang boleh berlaku kepada kita semua dan ia tentu sekali berbeza di antara satu sama lain.

Persoalannya,
apakah jenis-jenis sakit mata yang diperkatakan
? Adakah ia termasuk bengkak mata? Jom ikuti artikel untuk tahu tentangnya dengan lebih lanjut!

Untuk mendapatkan lebih banyak info tentang Kesihatan Mata, sila dapatkan
di sini
.

Ada berapa banyak jenis sakit mata?

Sebenarnya, terdapat banyak jenis sakit atau bengkak mata yang boleh terjadi kepada sesiapa sahaja tanpa mengira usia dan jantina.

Berikut merupakan beberapa jenis yang selalu berlaku kepada kita semua:

#1. Kerabunan

Mungkin ramai orang yang tidak mengklasifikasikan
kerabunan mata sebagai satu jenis penyakit sebaliknya satu keadaan kesihatan yang normal
.

Terdapat beberapa jenis rabun mata termasuklah:

Rabun jauh
 – sukar untuk melihat sesuatu yang jauh

Rabun dekat
 – sukar untuk melihat sesuatu yang dekat

Rabun silau
 – sukar untuk melihat sesuatu yang bercahaya

Rabun malam
 – sukar untuk melihat sesuatu pada waktu malam

Rabun warna
 – sukar untuk menentukan warna

Buat anda yang mengalami salah satu daripada jenis di atas ini, jangan risau kerana penglihatan anda boleh berfungsi normal hanya dengan menggunakan cermin mata atau kanta lekap.

Terdapat juga kaedah pembedahan laser mata untuk memulihkan kerabunan namun kos dan risiko prosedur ini adalah tinggi serta perlu melibatkan penggunaan tenaga yang benar-benar pakar.

#2. Kebutaan

Buta adalah istilah yang menggambarkan seseorang itu tidak langsung mempunyai kemampuan untuk melihat secara langsung.

Ia kebiasaannya berlaku ekoran daripada kondisi rabun kronik tidak dirawat ataupun kelainan sejak dari lahir lagi.

Meskipun kebutaan tidak boleh dipulihkan
, penderita mungkin boleh belajar menggunakan deria lain dengan lebih baik untuk kehidupan lebih sejahtera.

#3. Mata juling

Lebih dikenali dalam kalangan masyarakat kita sebagai ‘juling air’ atau ‘juling ikan’,
ia adalah kondisi di mana kedudukan mata hitam tidak sejajar
.

Apabila anda melihat sesuatu di depan namun mata hitam berada pada kedudukan yang lain, kondisi ini dikenali sebagai
strabismus
.

Jika bola mata anda bergerak tidak berhenti tanpa dikawal pula, kondisi ini dikenali sebagai
nystagmus
yang juga membuat mata tampak juling.

Keadaan ini tidak akan sembuh dengan sendiriya dan terapi penglihatan perlu dilakukan sejak dari awal usia penderita lagi.

#4. Mata kering

Ia berlaku apabila organ mata tidak dapat menghasilkan air mata dalam kuantiti dan kualiti yang bagus untuk mengelakkan ia daripada kering.

Akibatnya,
 organ ini akan menjadi sangat kering
 dan dalam beberapa kes yang unik ia mampu menyebabkan masalah penglihatan kekal atau buta.

#5. Sakit mata biasa (konjunktivitis)

Kondisi ini adalah sangat biasa berlaku kepada individu dan lebih dikenali sebagai ‘sakit mata’ atau ‘mata merah‘.

Ia akan menyebabkan organ ini berubah menjadi warna merah, sakit dan gatal akibat daripada jangkitan virus atau bakteria.

Ia juga mungkin merupakan kesan daripada reaksi alahan akibat terdedah kepada alergen seperti debunga, bahan kimia dan benda asing.

Jenis sakit mata #6. Katarak

Ia merupakan kondisi di mana
 terdapat seakan tompok berwarna kelabu pada tengah bola mata
 yakni pada mata hitam.

Apabila kondisi ini terjadi, cahaya tidak mampu untuk menembusi retina dan kesannya penglihatan anda akan terjejas.

Kondisi ini biasanya bermula dengan tompok yang kecil dan boleh berubah menjadi besar serta perlu dirawat dengan prosedur pembedahan.

Jenis sakit mata #7. Glaukoma

Ia merupakan kondisi di mana
 terdapat peningkatan tekanan pada retina
 sekali gus menyebabkan fungsi penglihatan terganggu.

Apabila kondisi ini terjadi, ia akan menyebabkan kecederaan teruk pada saraf optik yang boleh mengakibatkan kebutaan kekal.

Kondisi ini boleh dirawat dengan mengambil ubatan atau menjalani prosedur pembedahan untuk memulihkan tekanan pada mata.

#8. Uveitits

Ia adalah kondisi di mana berlakunya keradangan pada uvea – bahagian lapisan tengah mata yang mengandungi banyak saluran darah.

Penyakit ini akan merosakkan tisu mata sekali gus menyebabkan kebutaan kekal dan dipercayai didalangi oleh beberapa penyakit lain seperti:

AIDS

Rheumatoid arthritis

Ulcerative colitis

#9. Presbyopia

Ia adalah kondisi di mana penderita kehilangan kebolehan untuk melihat objek secara terperinci pada jarak dekat.

Penyakit ini diakibatkan oleh penuaan dan ramai yang mungkin terkeliru di antara jenis sakit mata ini dengan rabun dekat.

Kondisi ini akan menjejaskan kemampuan untuk membaca tulisan kecil dan boleh dipulihkan dengan
cara yang sama seperti kerabunan
.

Jenis sakit mata #10. Mata malas

Kondisi yang lebih dikenali sebagai
amblyopia
ini terjadi apabila salah satu daripada dua mata anda tidak mampu berfungsi dengan sepenuhnya.

Sebelah mata cenderung untuk lemah dari aspek penglihatan dan pergerakan bola mata yang akan menyebabkan ia kelihatan seperti ‘malas’.

Ia biasa berlaku kepada golongan kanak-kanak
 dan boleh diubati dengan penggunaan
corrective glasses
 pada usia muda lagi.

Mungkin terdapat beberapa lagi jenis sakit mata atau bengkak mata yang tidak kami nyatakan. Jadi, berbincanglah dengan pakar mata untuk kesihatan mata pembaca sejagat okay!


Ibu Hamil Kena Cirit-Birit? Cuba Tip Ini Untuk Hentikannya, BERKESAN!

Anda mungkin akan mengalami cirit birit ketika mengandung. Gejala ini boleh membuatkan anda rasa tidak selesa dan membawa kepada dehidrasi. Berikut ada beberapa cara untuk membantu ibu hamil menghentikan cirit-birit.

Untuk mendapatkan lebih banyak info tentang Kehamilan, sila dapatkannya
di sini.

Cegah cirit birit ketika mengandung

Ibu hamil boleh mencuba tip di bawah untuk mengurangkan cirit-birit:

Minum banyak air

Semasa mengalami cirit-birit, anda akan kehilangan banyak air.

Jika anda tidak mengambil cukup cecair, tubuh anda akan cepat mengalami dehidrasi. Akibatnya, dehidrasi ini boleh membawa kepada kecacatan tiub neural,
kecacatan kelahiran
 atau kelahiran bayi pramatang.

Anda boleh mengelakkan dehidrasi yang disebabkan oleh cirit-birit dengan cara minum banyak air sepanjang hari (iaitu kira-kira 2 hingga 10 gelas air sehari). Namun, anda boleh minum sedikit air sahaja pada setiap kali tegukan.

Air kosong adalah pilihan terbaik, tetapi anda boleh minum minuman lain seperti jus buah-buahan.

Walau bagaimanapun, jangan minum kopi atau teh kerana minuman ini
mengandungi kafein,
 yang boleh meningkatkan pengeluaran air kencing anda. Malahan, anda boleh mengalami dehidrasi lebih cepat lagi.

Jika anda mendapat cukup air, urin anda akan berwarna kuning pucat atau terang.

Baca juga:

Tukar hidangan anda bantu cegah cirit birit ketika mengandung

Tukar menu makanan anda dengan cara mengamalkan pengambilan diet yang seimbang. Anda boleh makan lebih banyak pisang, nasi, dan epal.

Selain itu, makan lebih banyak protein tanpa lemak seperti daging pejal, lobak merah, dan yogurt yang mengandungi kultur aktif dan hidup.

Selain itu, amalkan juga pengambilan makanan yang bersih.

Cuci buah-buahan, sayur-sayuran, dan makanan lain dengan sebersih-bersihnya, terutama makanan yang mentah. Jangan makan makanan yang tidak dipasteur. Pastikan makanan anda dimasak dengan betul sebelum anda makan.

Cuba elakkan
makan telur mentah
dan kurang masak.

Jika anda makan di luar, elakkan daripada makan makanan bufet dan makanan di tepi jalan.

Jangan makan buah-buahan yang berkulit atau buah yang anda tidak kupas kulitnya sendiri. Ini kerana anda tidak tahu sama ada buah yang anda makan benar-benar bersih ataupun tidak.

Pergi ke hospital

Jika masalah cirit birit ketika mengandung tidak pulih dan berlarutan sehingga dua hari, anda perlu segera ke hospital. Doktor mungkin akan menyarankan supaya anda mengambil ubat-ubatan tertentu.

Jangan risau kerana doktor akan memberikan anda ubat yang selamat untuk kandungan anda.

Jika anda melihat simptom-simptom seperti di bawah, anda perlu segera berjumpa dengan doktor:

Anda lihat darah pada najis anda.

Air kencing anda berwarna kuning pekat.

Mulut anda kering.

Anda mengalami sakit kepala.

Anda mengalami keletihan.

Cirit birit ketika mengandung boleh terjadi disebabkan oleh keracunan makanan ataupun perubahan yang berkait dengan kehamilan (perubahan hormon, pemakanan, atau masalah perut sensitif). Anda mempunyai pilihan rawatan tertentu untuk merawat keadaan ini.

Walau bagaimanapun, kebanyakan kes boleh pulih tanpa rawatan. Beberapa kaedah boleh digunakan jika anda memerlukan rawatan.


Teruk Sangat Ke Migrain Sampai Kena Ambil MC?

Ramai yang tidak percaya kepada individu yang menggunakan alasan “migrain” untuk mengambil cuti sakit. “Saja je nak cuti!”. Sinis bunyinya. Namun, teruk sangat ke migrain sampai mereka yang merasainya terdorong untuk mengambil cuti sakit? Ikuti artikel ini untuk mengetahui mengenainya dengan lebih lanjut.

Migrain dan sakit kepala. Sama ke?

Sebelum kita buat kesimpulan berkaitan dengan penyakit ini, mari kita kenali terlebih dahulu apa itu migrain. Migrain adalah merupakan salah satu cabang daripada masalah sakit kepala primer.
Sakit kepala
 boleh terbahagi kepada dua, primer dan sekunder. Primer tidak diketahui puncanya namun berkemungkinan disebabkan oleh struktur di dalam kepala kita yang sensitif kepada kesakitan manakala sekunder adalah disebabkan oleh penyakit-penyakit lain seperti darah tinggi, kencing manis, trauma pada bahagian kepala dan lain-lain.

Sakit kepala primer boleh terbahagi kepada 3 jenis iaitu tegang, migrain dan berkelompok. Terdapat perbezaan daripada sudut karakter kesakitan itu sendiri dalam membezakan di antara 3 jenis sakit kepala primer tersebut. Secara purata, 1 daripada 7 individu mengalami masalah migrain. Walaupun masalah ini tidak merbahayakan nyawa namun ia boleh mengganggu rutin harian seseorang sehingga menyebabkan prestasi kerja terjejas.

Jangan pandang ringan hanya kerana anda mengalami simptom sakit kepala atau migrain! Walaupun ia tidak mengancam nyawa namun ia boleh menjadi simptom kepada sakit yang lebih teruk seperti trauma pada kepala, jangkitan pada selaput otak dan jangkitan pada otak itu sendiri.

Perlu MC ke?

Jadi, kalau migrain ni sakit kepala, kena bagi sijil cuti sakit (MC) ke? Bergantung kepada individu tersebut namun apabila migrain, kebiasaannya, mereka akan mengalami simptom-simptom lain yang akan menjadikan kemampuan anda untuk bekerja atau menjalani aktiviti harian terhad. Simptom lain tersebut termasuk:

Muntah

Sensitif kepada cahaya dan suara

Kurang selera makan

Kelesuan

Pucat

Bagi mereka yang bekerja, produktiviti akan menurun dan penyakit ini berkemungkinan akan menjadi bertambah teruk terutamanya jika penyebab kepadanya ada di kawasan kerja. Pemberian cuti sakit kepada mereka yang disahkan mengalami migrain secara klinikal bertujuan untuk memberikan ruang kepada individu tersebut untuk berehat di kawasan yang bebas stres dan bebas penyebab kepada wujudnya masalah tersebut seperti cahaya yang terang atau suara yang kuat.

Perkara yang sering menjadi masalah adalah penggunaan perkataan migrain dengan sewenang-wenangnya untuk mendapatkan cuti sakit. Kebanyakan individu menggunakan alasan tersebut untuk permasalahan sakit kepala kerana kurang pengetahuan berkenaan dengannya. Sakit kepala dan migrain boleh menjadi tanda kepada permasalahan yang lebih serius jadi jika anda mempunyai simptom lain seperti ketegangan leher, ruam, demam, batuk dan kekeliruan, segeralah berjumpa dengan doktor untuk mendapatkan diagnosis melalui pemeriksaan fizikal.

Konklusi

Migrain adalah merupakan penyakit yang boleh mempengaruhi kesihatan dan prestasi kerja individu. Cuti sakit bagi mereka yang mempunyai migrain boleh diberikan namun ia bergantung kepada individu tersebut. Lagi mudah kalau kita ambil cuti sakit, berehat dan kembali bekerja apabila sudah sihat, kan?

Hello Health Group

tidak menawarkan nasihat perubatan, diagnosis atau rawatan.


Penjagaan Bayi Minggu ke-30

Perkembangan & Pelakuan

Perkembangan bayi anda

Pada masa ini, anda boleh memberitahu mereka bahawa telefon anda bukan mainan, mainan bukan digunakan untuk dibuang atau mereka tidak dibenarkan untuk tarik rambut orang lain. Pada usia ini, bayi anda boleh mula menguji kuasa anda dengan menolak untuk mengikuti garis panduan mudah yang anda diberikan. Mereka bukan sebenarnya tidak mendengar kata atau sengaja menentang, mereka mungkin hanya hanya ingin tahu.

Pada minggu ke-30, bayi anda mungkin akan dapat:

Duduk dengan sendiri tanpa sokongan;

Cuba untuk menahan apabila anda ingin mendukung mereka;

Menentang jika anda mengambil mainan;

Mencari jalan untuk keluar dari mainan;

Mencari objek jatuh;

Menggunakan jari pada objek dan memegang di tangan (jadi anda perlu menyimpan barang-barang berbahaya daripada jangkauan kanak-kanak);

Melihat arah bunyi;

Celoteh dengan menggabungkan vokal dan konsonan seperti ga-ga-ga, ba-ba-ba, ma-ma-ma, da-da-da;

Bermain peekaboo.

Sokongan untuk bayi anda

Ingat bahawa bayi anda tidak boleh ingat apa yang anda katakan. Taktik terbaik adalah dengan menggunakan perkataan yang mudah “jangan” supaya mereka memahami bahawa mereka tidak boleh berbuat demikian.

Permainan sorok dan agah yang mudah boleh menarik perhatian mereka. Mereka mungkin suka permainan di mana orang atau benda muncul dan hilang. Ini meningkatkan kesedaran mereka terhadap kehadiran orang di sekeliling.

Kesihatan & Keselamatan

Apa yang perlu saya bincangkan dengan doktor saya?

Kebanyakan doktor tidak akan mengatur pemeriksaan kesihatan untuk bayi anda bulan ini. Dari sudut positif, ia bermakna bahawa tidak ada masalah yang serius dengan bayi; dari sudut negatif, ia bermakna bahawa anda tidak akan dapat mengenal pasti perkembangan bayi bulan ini. Sediakan soalan untuk pemeriksaan pada bulan depan, tetapi jangan takut untuk menghubngi doktor anda dengan segera jika anda mempunyai sebarang masalah yang merungsingkan atau bimbang anda tidak boleh menunggu sehingga lawatan susulan seterusnya.

Apa yang perlu saya tahu?

Berikut adalah beberapa perkara yang perlu anda tahu:

Anemia

Anemia berlaku apabila terdapat sel-sel darah merah di dalam badan yang menyebabkan jumlah yang rendah hemoglobin (pigmen merah yang membawa oksigen untuk meletakkan tisu, sisa dan karbon dioksida keluar). Ini membawa kepada keletihan dan badan tidak dapat berfungsi dengan baik.

Anemia boleh berpunca daripada kekurangan pemakanan, gangguan genetik, ubat-ubatan, jangkitan dan penyakit-penyakit kronik. Punca utama anemia pada bayi adalah kekurangan zat besi dalam diet, ketidakupayaan untuk menyerap zat besi daripada makanan dengan betul, atau pendarahan yang berterusan (contohnya dalam usus). Beberapa anemia jenis lain iaitu anemia yang diwarisi, seperti sel-sel anemia sabit disebabkan oleh hemoglobin tidak normal.

Walaupun bayi pra-matang sering anemia sejak lahir, bayi normal juga perlu bekalan zat besi. Dalam tempoh enam bulan pertama, kepekatan zat besi bayi biasanya jatuh dengan cepat dan perlu ditambah. Kadangkala di antara 9 dan bulan ke-13, apabila anda membawa anak anda ke pemeriksaan yang kerap, doktor boleh melakukan pemeriksaan haemoglobin untuk melihat sama ada anak anda mempunyai anemia atau tidak.

Tanda-tanda anemia termasuk keletihan, kelesuan, tiada selera makan, bibir dan kulit pucat. Kesan serius anemia boleh termasuk sesak nafas, sakit jantung, masalah fizikal dan rohani yang menyebabkan kerosakan kekal dan meningkatkan sensitiviti kanak-kanak, ia juga boleh membawa kepada keracunan.

Jika ujian darah menunjukkan bahawa kandungan besi di dalam badan adalah terlalu rendah, doktor anda mungkin menasihatkan anda untuk menukar diet atau besi tambahan untuk kanak-kanak. Sila tempah makanan berfungsi dan makanan tambahan besi dalam mengikuti arahan doktor anda dengan teliti. Menggunakan berlebihan besi boleh menjadi sangat berbahaya untuk bayi.

Anda boleh mencegah atau menyokong rawatan anemia kerana kekurangan zat besi dengan memastikan bahawa bayi mendapat jumlah cukup besi yang mereka perlukan. Perkara yang anda perlu lakukan adalah:

Tentukan sama ada anak anda berisiko lebih tinggi untuk anemia atau tidak. Faktor-faktor yang boleh menyebabkan risiko ini termasuk kelahiran pra-matang atau berat lahir rendah, kekurangan zat besi dalam diet anda jika anda sedang menyusukan bayi atau kekurangan zat besi dalam formula bayi. Tanya doktor anda untuk menyesuaikan diet atau besi makanan tambahan untuk bayi.

Biarkan bayi anda dapat susu ibu selama mungkin. Susu ibu mengandungi satu bentuk khas besi untuk membantu bayi mudah menyerap daripada besi dalam makanan lain.

Tidak minum susu lembu apabila bayi adalah kurang daripada 1 tahun. Susu lembu mengandungi jumlah yang rendah besi dan boleh merengsa mukosa usus dan menyebabkan kerosakan kecil dari masa ke masa.

Menawarkan besi serbuk – bijirin diperkaya. Anda boleh bermula sekitar bulan ke-8, biarkan mereka cuba untuk makan makanan lain yang kaya dengan zat besi seperti kacang, bayam, kuning telur, daging, ayam dan ikan.

Berikan makanan bayi anda yang kaya dengan vitamin C untuk membantu penyerapan zat besi, mereka boleh menjadi lada merah loceng, betik, tembikai, brokoli, strawberi dan oren.

Biarkan snek bayianda

Ramai ibukadang-kadang tidak mahu anak-anak mereka untuk makan gula-gula di antara waktu makan. Tetapi sebenarnya, makan makanan ringan dalam jumlah sederhana memainkan peranan yang penting dalam pemakanan, terutamanya dengan pemakanan kanak-kanak. Ia adalah penting untuk memilih makanan ringan yang sihat.

Pada masa makanan ringan, bayi anda mempunyai peluang untuk memegang sekeping roti atau biskut dengan tangan dan secara manual meletakkannya di dalam mulut tanpa mengambil berat tentang jika makanan yang sesuai mereka. Kadang-kadang cara yang bayi anda makan terlalu tumpul. Jadi, anda perlu mempunyai kemahiran untuk mengajar mereka bagaimana untuk makan.

Kanak-kanak mempunyai perut yang kecil, jadi anak anda mudah menjadi penuh dan lapar dengan cepat. The hidangan utama jarang boleh mengekalkan kenyang dari makan ini untuk makanan yang lain untuk kanak-kanak. Apabila bayi yang ditetapkan snek, makanan ringan menjadi sangat perlu untuk mengisi keperluan pemakanan bayi anda.

Snek akan memberi masa bayi anda untuk berehat. Seperti kebanyakan kita, bayi perlu berehat kerana jika anda tidak memberi makanan ringan bayi anda di antara bentuk-bentuk makanan untuk bercerai susu, mereka akan sentiasa menuntut untuk susu ibu atau bottlefed. Makanan ringan akan mengurangkan permintaan penyusuan ibu yang kerap untuk bayi anda dan boleh membantu anda memberhentikan penyusuan bayi anda.

Walau bagaimanapun, makanan ringan juga boleh mempunyai beberapa kelemahan. Anda perlu ambil perhatian bahawa selepas membiarkan bayi makan makanan ringan:

Makanan ringan setiap jam. Snek terlalu hampir dengan waktu makan boleh membuat bayi anda lengkap dan melangkau waktu makan. Cuba untuk menyusun makanan ringan di antara waktu makan. Snek sentiasa boleh membuat bayi anda mendapatkan digunakan untuk sentiasa mempunyai sesuatu di dalam mulut dia sepanjang masa. Ini adalah satu tabiat yang boleh menyebabkan kesan buruk pada badan dan kesihatan bayi semasa zaman kanak-kanak dan remaja. Mulut sentiasa dipenuhi dengan makanan juga boleh membawa kepada kerosakan gigi. Walaupun kanji sihat dalam roti akan bertukar menjadi gula apabila terdedah kepada air liur di dalam mulut. A snek pada waktu pagi, atau di tengah hari, atau jika mereka mempunyai masa yang panjang antara makan malam dan sebelum tidur makan ora pada waktu matahari terbenam adalah pilihan yang baik. Sudah tentu, perlu ada pengecualian jika makan ditangguhkan lebih lama daripada biasa dan jika bayi terlalu lapar.

Makan dengan alasan yang baik. Terdapat banyak sebab untuk makanan ringan dan tidak ada orang-orang yang munasabah. Elakkan membiarkan bayi anda makan makanan ringan jika anak anda berasa letih, sakit atau anda mahu untuk memberi ganjaran kepada mereka jika mereka melakukan sesuatu. Sebaliknya, anda boleh cuba untuk secara lisan memuji dan tepukan bersemangat.

Lokasi untuk makan makanan ringan. Makanan ringan perlu serius berminat dengan bayi anda makan. Pastikan bayi d anda makan di lokasi yang selamat (makan sambil berbaring di atas belakang mereka, merangkak di sekeliling, atau berjalan boleh dengan mudah membuat pencekik bayi anda), duduk bayi anda dan makan mengikut peraturan asas makanan (baby’d anda belajar dengan lebih baik yang peraturan asas makan sambil duduk di meja). Anda perlu biarkan bayi anda makan makanan ringan apabila mereka duduk, sebaik-baiknya pada kerusi.

Kerisauan Saya

Apa yang saya bimbang tentang?

Berikut adalah beberapa perkara yang anda mungkin bimbang tentang:

perbuatan bayi berbeza dengan anda

Malah, kebanyakan bayi dan kanak-kanak, kanak-kanak yang lebih tua, biasanya boleh bertindak secara berbeza dengan anda daripada apabila mereka berada bersama pengasuh. Ini adalah tanda bahawa bayi anda berasa lebih selesa dan selamat dengan anda. Fikirkan ia cara ini: anda lakukan kerja yang sangat baik pada yang ibu bapa mereka dan bayi anda percaya bahawa cinta anda adalah tanpa syarat. Mereka boleh menyatakan sifat sebenar mereka tanpa rasa takut kehilangan cinta anda.

Masa untuk anda untuk mendapatkan rumah boleh bertepatan dengan awal petang – tidak selesa dan goyah tempoh ofyour bayi. Keletihan, kelaparan melampau boleh membuat satu malaikat yang ceria dan dicintai menjadi tidak selesa. Setelah seharian bekerja keras, anda boleh habis. Oleh itu, apabila anda pulang ke rumah dan perlu menghadapi masalah bayi tekanan berat yang boleh memberi kesan kepada bayi anda dengan kukuh, keadaan bayi akan menjadi lebih teruk dan mereka dengan cepat akan jatuh ke dalam keadaan krisis.

Jika anda kurang berminat untuk bayi, “tingkah laku buruk” bayi anda juga boleh menjadi panggilan untuk perhatian bahawa bayi lapar dan yang telah dilucutkan hari.

Untuk menangani masalah kanak-kanak lebih mudah apabila anda pulang ke rumah setiap malam, anda perlu cuba untuk mengikuti tips berikut:

Jangan pulang ke rumah apabila bayi lapar dan letih. Tanya penjaga untuk memberi mereka makan dalam masa satu jam sebelum anda pulang ke rumah. A tidur pendek juga boleh menghalang letupan Amarah bayi, tetapi penjaga perlu memastikan bahawa bayi tidak tidur lama-lama kerana mereka tidak akan dapat bangun pada masa yang sesuai.

Berehat sebelum pulang ke rumah. Anda perlu mengamalkan beberapa senaman sebelum memasuki houserather daripada meluangkan masa untuk berfikir tentang kerja yang masih belum selesai. Sila mengurangkan kebimbangan dan mengisi minda anda dengan pemikiran keselesaan dan membuat diri anda bahagia.

Berehat di rumah. Jangan tergesa-gesa untuk mula membuat makan malam, check-mel, atau lipatan pakaian serta-merta apabila anda hanya meletakkan beg atau beg bimbit. Sebaliknya, mengetepikan 15 minit untuk berehat dengan anak anda, sekiranya anda boleh memberikan mereka perhatian mutlak anda. Jika anak anda tidak suka bentuk perubahan, tidak tergesa-gesa untuk membiarkan penjaga meninggalkan. Anda secara beransur-ansur perlu menyertai dengan bayi anda supaya mereka boleh digunakan untuk idea bahawa perubahan akan berlaku. Apabila bayi anda lebih santai, anda boleh membiarkan penjaga anda meninggalkan rumah pada masa ini.

Biarkan bayi anda mengambil bahagian yang sama dalam kerja-kerja yang anda lakukan. Apabila kedua-dua anda berasa lebih selesa, anda boleh mendapatkan tangan anda pada kerja-kerja rumah. Anda boleh meletakkan bayi anda di atas lantai di antara katil atau apabila anda menukar pakaian anda supaya anda sentiasa boleh melihat baby.You boleh memegang bayi anda apabila anda mendaftar mel, biarkan bayi anda duduk di kerusi yang tinggi dan tahan mainan apabila anda memulakan membuat makan malam; atau anda hanya boleh mencuci sayur-sayuran dan berbual dengan bayi anda.

Jangan memperibadikan isu itu. Kebanyakan ibu bapa yang bekerja mengalami kemurungan di rumah. Cuba untuk mengekalkan mood yang suka bermain selepas menerima bayi.

Jadi pada minggu 31, bayi akan tumbuh seperti apa?


Pengambilan Lemak Tepu Boleh Bawa Kesan Sampingan Pada Jantung - Kajian

Jenis lemak tepu yang kita makan
 boleh memberi faktor risiko masalah jantung, menurut kajian terbitan
 International Journal of Cardiology
. Adakah ia benar atau hanya suatu sangkaan atau dakwaan?

Untuk mendapatkan lebih banyak info berkenaan Kesihatan Jantung, anda boleh klik
di sini
.

Benarkah lemak tepu faktor risiko masalah jantung?

Penyelidik utama, Ivonne Sluijs, dari Julius Center for Health Sciences and Primary Care, University Medical Center Utrecht, Utrecht University, Netherlands menyatakan berikut:

Analisis mereka terhadap diet sekumpulan besar individu di dua negara dari masa ke masa menunjukkan bahawa jenis lemak tepu yang kita makan boleh
mempengaruhi kesihatan kardiovaskular
.

Apa kata kajian terbitan jurnal tersebut?

Kajian tersebut menyiasat sama ada lemak tepu dengan rantaian yang panjang. Hakikatnya, 4 hingga 18 atom karbon dikaitkan dengan
risiko kejadian serangan jantung
.

Data daripada kira-kira 75,000 orang di UK dan Denmark telah dianalisis.

Daripada kedua-dua kumpulan ini, hampir 3,500 orang mengalami serangan jantung dalam tempoh di antara jangkaan awal kajian. Selepas itu, 13 tahun kemudian (di Denmark) dan 18 tahun kemudian (di UK).

Dr Sluijs memberitahu, makan secara sedikit asid lemak tepu dengan rantaian yang panjang dan memakan protein berasaskan tumbuhan.

Sebaliknya dikaitkan dengan faktor risiko masalah jantung yang lebih rendah.

Penggantian lemak tepu dengan
sumber tenaga lain seperti karbohidrat
 tidak menjejaskan faktor risiko masalah organ ini.

Walaupun diet berbeza mengikut kewarganegaraan dan faktor lain, lemak tepu yang paling sering digunakan ialah asid palmitik dengan 16 atom karbon, diikuti oleh asid stearat, dengan 18 atom karbon.

Kedua-duanya terdapat dalam produk daging.

Penggunaan lemak tepu yang mempunyai rantaian atom karbon yang lebih pendek dan terdapat dalam
 produk tenusu adalah sangat kurang
.

Kaitan dengan peningkatan kolesterol jahat

Sejak tahun 1960-an, apabila diet yang tinggi lemak tepu dikaitkan dengan
peningkatan kolesterol LDL yang jahat
dan penyakit jantung koronari.

Maka, garis panduan diet disyorkan untuk mengehadkan asid lemak tepu.

Dalam tahun-tahun kebelakangan ini, kajian penyelidikan telah menimbulkan beberapa persoalan tentang apa yang dianggap sebagai bukti yang kukuh.

Penemuan yang tidak konsisten telah menunjukkan kemungkinan bahawa pelbagai jenis lemak tepu mempunyai kesan yang berbeza terhadap tahap kolesterol dan
 perkembangan penyakit jantung koronari
.

Walaupun fakta-fakta kajian mereka menyokong hipotesis ini, Dr Sluijs dan rakan-rakan penyelidiknya mengesyorkan untuk meneruskan dengan berhati-hati sebelum mengubah garis panduan diet.

Dr Sluijs turut menyatakan, kajian mereka hanya membolehkan mereka membuat kesimpulan mengenai tahap perkaitan antara asid lemak tepu
dan perkembangan serangan jantung
.

Pasukan penyelidiknya tidak tahu sama ada asid lemak tersebut sebenarnya adalah penyebab perbezaan antara kejadian serangan jantung yang mereka perhatikan.

Untuk mengkaji perkara ini dengan lebih lanjut, kita memerlukan eksperimen di mana penggunaan asid lemak tepu dikawal dan, misalnya, berbanding dengan penggunaan asid lemak tak tepu.

Elakkan faktor risiko masalah jantung ini!

Para penyelidik menasihatkan bahawa perubahan dalam pengambilan lemak harus sejajar dengan corak pemakanan yang disyorkan.

Pencegahan serangan jantung
 menekankan pengambilan daging merah dan daging yang diproses serta gula tambahan secara terhad.

Selain pengambilan garam yang rendah, penggantian bijirin halus dengan bijirin penuh, dan
pemakanan buah-buahan dan sayur-sayuran
 yang lebih tinggi.


Betul Ke Minum Susu Boleh Menyebabkan Kanser Prostat?

Kajian yang dijalankan oleh sekumpulan pakar di Klinik Mayo telah mendapati bahawa mereka yang kerap mengambil makanan tenusu berisiko untuk mendapat kanser prostat.

Hah, betul ke? Ikuti artikel ini untuk penerangan selanjutnya.

Peningkatan kalsium punca kanser prostat

Baru-baru ini, penelitian terhadap 47 kajian terdahulu berkaitan dengan hubungan di antara
 corak pemakanan dan punca kanser prostat telah dijalankan oleh sekumpulan pakar di Klinik Mayo.

Menurut mereka, melalui dapatan kajian ini, mereka yang mengambil makanan atau minuman tenusu secara kerap boleh menyebabkan peningkatan faktor tumbesaran insulin (IGF).

Ini akan mendorong terjadinya rantaian reaksi kesan daripada interaksi hormon tersebut dengan sel, mengakibatkan peningkatan jumlah kalsium di dalam badan.

Rekomendasi terkini adalah untuk setiap individu mendapatkan
sekurang-kurangnya 700 mg kalsium (3 gelas susu) bagi menggalakkan perkembangan tulang yang sihat.

Baca juga:

Kanser Prostat: Bagaimanakah Untuk Mengurangkan Risikonya?

4 Tanda Anda Mungkin Mengalami Kanser Prostat

Namun, menurut kajian yang dijalankan oleh Skinner dan Schwartz pada tahun 2008, lelaki yang mempunyai kadar kepekatan kalsium yang tinggi (melebihi kadar normal) berisiko untuk mendapat kanser prostat maut.

Ini merupakan dapatan
 kajian yang dapat membantu mengenal pasti risiko individu terhadap diagnosis kanser tersebut.

Ia bertujuan untuk menggalakkan rawatan awal seperti perubahan gaya hidup dan rawatan farmakologikal sebelum keadaan tersebut menjadi lebih parah.

Hasil daripada penelitian oleh pakar-pakar tersebut, mereka berpendapat bahawa lelaki yang mengambil makanan tenusu secara kerap mempunyai risiko setinggi 76% untuk mendapat kanser tersebut.

Kelemahan dapatan kajian

Meskipun data yang diberikan oleh kajian berkenaan dengan kadar pengambilan makanan tenusu dan prostat kanser ini kelihatan seperti boleh dipercayai, ia mempunyai beberapa kelemahan.

Menurut Tom Sanders, Profesor Emeritus Diet dan Nutrisi, insiden kejadian kanser prostat kian meningkat di Asia Timur dan Asia Tenggara.

Dua benua tersebut mempunyai kadar pengambilan bahan tenusu yang rendah. Ini menunjukkan bahawa
faktor utama kepada peningkatan jumlah kes kanser prostat adalah faktor gaya hidup.

Tambahan pula, kajian ini melihat kepada dapatan kajian-kajian yang dibuat pada tahun sebelumnya yang lebih tertumpu kepada kesan makanan tertentu terhadap risiko kanser prostat.

Mereka tidak mengambil kira faktor lain yang berkemungkinan boleh memberi impak kepada dapatan kajian.

Anda mungkin berminat:

https://wp.hellodoktor.com/ms/pusat-kesihatan/kanser-prostat/selebriti-popular-survivor-kanser-prostat/

Terdapat juga kajian-kajian lain yang merumuskan bahawa tiada hubungan berkaitan dengan kecenderungan seseorang untuk mengambil
makanan tenusu dan risiko untuk mendapat kanser prostat.

Jadi, buat para pembaca, anda tidak digalakkan untuk
mengubah corak pengambilan makanan berkalsium hanya kerana kajian ini menyatakan sedemikian
.

Kalsium merupakan mikronutrien yang penting dalam memastikan proses fisiologikal badan yang optimum.

Konklusi

Kajian lanjut perlu dibuat bagi memastikan kesahihan kajian-kajian yang telah dijalankan berkaitan dengan topik ini.

Kanser prostat merupakan kanser kedua tertinggi dalam kalangan lelaki
 dan ia boleh menyebabkan penurunan tahap kualiti hidup.

Ia dipengaruhi oleh pelbagai jenis faktor, maka sukar untuk kita mengetahui punca sebenar mengapa ia terjadi.

Hello Health Group

tidak menyediakan nasihat perubatan, diagnosis, atau rawatan.